   

**ASOCIAŢIA GRUP DE ACTIUNE LOCALA DELTA DUNARII**

**Sediul social:**

**Str. Ovidiu, nr. 152, Sat Malcoci, Comuna Nufaru, Jud. Tulcea, CP 827172**

**tel : 0745344132 ; 0748140257**

web site :[www.gal-deltadunarii.ro](http://www.gal-deltadunarii.ro)

e-mail : [galdeltadunarii@gmail.com](mailto:galdeltadunarii@gmail.com)

**GHIDUL SOLICITANTULUI**

**MĂSURA M3/6A: CREȘTEREA ECONOMIEI PRIN DEZVOLTAREA DE ACTIVITĂȚI NEAGRICOLE**

**–Versiune 05– Iunie 2023 –**

**PROGRAMUL NAŢIONAL DE DEZVOLTARE RURALĂ 2014 – 2020**

Program finanţat de Uniunea Europeană și Guvernul României prin

**FONDUL EUROPEAN AGRICOL PENTRU DEZVOLTARE RURALĂ**

**Europa investESte în zonele rurale**

# 

# **GHIDUL SOLICITANTULUI** pentru accesarea

**MĂSURII M3/6A “Creșterea economiei prin dezvoltarea de activități neagricole”**

**Versiunea 03 – 2022**

|  |
| --- |
| *Ghidul Solicitantului este un material de informare tehnică a potențialilor beneficiari ai Fondului European Agricol pentru Dezvoltare Rurală (FEADR) gestionate prin GAL și constituie un suport informativ complex pentru întocmirea proiectului conform cerințelor specifice ale Strategiei de Dezvoltare Locală 2014-2020 aferentă teritoriului GAL Delta Dunarii*  *Ghidul Solicitantului prezintă reguli pentru pregătirea întocmirea și depunerea proiectului de investiții, precum și modalitatea de selecție, aprobare și depunere a proiectului dumneavoastră. De asemenea, conține lista indicativă a tipurilor de investiții pentru care se acordă fonduri nerambursabile, documentele, avizele și acordurile pe care trebuie să le prezentați, modelul Cererii de finanțare, al Studiului de fezabilitate și al Memoriului justificațiv, al Contractului de finanțare, precum și alte informații utile realizării proiectului și completării corecte a documentelor.*  *Ghidul Solicitantului, precum și documentele anexate pot suferi rectificări din cauza modificărilor legislative naționale și europene sau procedurale – varianta actualizată este publicată pe pagina de internet:* [*www.gal-deltadunarii.ro*](http://www.gal-deltadunarii.ro) |

**PREVEDERILE PREZENTULUI GHID SE COMPLETEAZĂ CU REGLEMENTĂRILE CUPRINSE ÎN MANUALUL DE PROCEDURĂ PENTRU SUB-MĂSURA 19.2, POSTAT PE SITE-UL** [**www.gal-deltadunarii.ro**](http://www.gal-deltadunarii.ro)

|  |
| --- |
| **IMPORTANT!**  Pentru a obține informațiile cu caracter general și informații și clarificări legate de completarea și depunerea dosarului Cererii de Finanțare, consultați pliantele și îndrumarele editate de Asociatia G.A.L DELTA DUNARII, disponibile la sediul G.A.L, sat Malcoci, comuna Nufaru, str. Ovidiu, nr.152, jud. Tulcea, precum și pe pagina de internet [www.gal-deltadunarii.ro](http://www.gal-deltadunarii.ro) |

**CUPRINS**

|  |  |
| --- | --- |
| **1. Prevederi generale** | **Pg.4** |
| 1.1 Contribuţia M3/6A “Creșterea economiei prin dezvoltarea de activități neagricole”- la domeniile de interventie | **Pg.4** |
| 1.2 Contributia publică totală a măsurii M3/6A | **Pg.5** |
| 1.3 Tipul sprijinului | **Pg.5** |
| 1.4 Sume (aplicabile) și rata sprijinului | **Pg.5** |
| 1.5 Legislația europeană și națională aplicabilă | **Pg.6** |
| 1.6 Aria de aplicabilitate a măsurii | **Pg.9** |
| **Capitolul 2. Prezentarea Masurii M3/6A** | **Pg.10** |
| 2.1.Cine poate beneficia de fonduri nerambursabile | **Pg.10** |
| 2.2.Condiţii minime obligatorii | **Pg.12** |
| 2.3.Tipuri de acțiuni eligibile și neeligibile | **Pg.13** |
| **Capitolul 3. Depunerea dosarului cererii de finanțare** | **Pg.19** |
| 3.1 Locul depunerii | **Pg.19** |
| 3.2 Perioada de depunere a proiectelor | **Pg.19** |
| 3.3 Alocarea pe sesiune | **Pg.19** |
| 3.4 Punctajul minim pentru un proiect | **Pg.19** |
| **Capitolul 4. Selecția proiectelor** | **Pg.20** |
| 4.1.Principii și criterii de selecție a proiectelor | **Pg.20** |
| 4.2 Procedura de evaluare și selecție | **Pg.24** |
| **Capitolul 5. Modalitatea de accesare a fondurilor nerambursabile** | **Pg.27** |
| 5.1 Completarea și depunerea cererii de finanțare | **Pg.27** |
| 5.2 Verificarea conformității, eligibilității și criteriilor de selecție | **Pg.29** |
| **Capitolul 6. Eligibilitatea la nivel AFIR** | **Pg.32** |
| 6.1 Verificarea încadrării proiectelor | **Pg.32** |
| 6.2 Verificarea eligibilității | **Pg.34** |
| **Capitolul 7. Contractarea finanțării nerambursabile** | **Pg.37** |
| 7.1 Prevederi comune pentru toate proiectele aferente sub-măsurii 19.2 | **Pg.37** |
| 7.2 Semnarea contractelor de finanțare | **Pg.38** |
| 7.3 Modificarea contractelor de finanțare | **Pg.40** |
| 7.4 Încetarea contractului de finanțare | **Pg.41** |
| **Capitolul 8. Achizițiile și plati** | **Pg.42** |
| 8.1 Achizițiile | **Pg.42** |
| 8.2 Plati | **Pg.44** |
| **Capitolul 9. Monitorizarea proiectelor** | **Pg.45** |
| **Capitolul 10. Informații utile pentru accesarea fondurilor nerambursabile** | **Pg.47** |
| 10.1 Documente necesare depunerii cererii de finanțare | **Pg.47** |
| 10.2 Lista formularelor disponibile | **Pg.50** |
| 10.3 Gal Delta Dunării în sprijinul dumneavoastră | **Pg.51** |
| 10.4 Dicționar de termeni | **Pg.51** |
| 10.5 Abrevieri | **Pg.55** |

**Capitolul 1 Prevederi generale**

**1.1 Contributia Masurii M3/6A la domeniile de interventie**

Prin obiectivele vizate, măsura M3/6A își propune să contribuie la dezvoltarea socio-economică echilibrată a teritoriului prin sprijinirea micilor întreprinzători locali și încurajarea investiilor în activitati non-agricole (productie, servicii, cu precadere turistice si de agreement). Sprijinirea demarării activităţilor neagricole joacă un important rol socio-economic pentru teritoriu. La nivelul anului 2014, în teritoriul GAL doar in jur de 5% din populație era salariată în cadrul unor societăți comerciale locale. Dintre aceștia, majoritatea sunt din Orasul Sulina, comunele Mahmudia si Murighiol. In localitățile din teritoriu, numărul de firme înregistrate este între 16 și 50 per localitate, principalul sector în care activează fiind comerțul (cu amănuntul în magazine mici), turism, pescuit, servicii diverse, așa cum reiese și din analiza SWOT, lipsa posibilităților de angajare conducand spre migrarea fortei de munca catre mediul urban. Nevoia obținerii de venituri suplimentare pentru populaţia ocupată în agricultura de subzistență și semisubzistență este absolut necesară, mai ales în contextul tendinței de depopulare.Totodată nevoia de stimulare a antreprenoriatului în mediul rural este ridicată și este în rezonanță cu nevoia de creștere a valorificării potențialului comunităților rurale din perspectiva resurselor locale. Dezvoltarea activităților afacerilor la scară mică de către fermieri și alți întreprinzători locali în domenii non-agricole poate contribui la obținerea de locuri de muncă, venituri suplimentare și la menținerea populației active în mediul rural. O oportunitate reala o constituie dezvoltarea turismului si a serviciilor conexe, datorita existenței rezervatiei Delta Dunarii si a importante vestigii istorice si culturale. Inființarea de activități non-agricole (servicii/producție) reprezinta o oportunitate în contextul în care paleta serviciilor oferite în teritoriu, atât pentru actorii locali, cât și pentru turiști este mica. Totodată, diversificarea serviciilor va crește atractivitatea zonei și va diminua riscul migrației populației tinere către orașe.

Măsura răspunde următoarelor nevoi identificate în teritoriu prin analiza diagnostic și analiza SWOT: ***N1) Creșterea nivelului de trai a populației locale prin reducerea gradului de sărăcie; (N4) Reducerea fenomenului de depopulare a satelor în teritoriul GAL DD; (N5) Dezvoltarea sau înființarea de activități non-agricole în teritoriu în scopul diversificării economiei locale***.

***Masura M3/6A “Creșterea economiei prin dezvoltarea de activități neagricole”,*** contribuie la Domeniul de interventie: ***6(a) „Facilitarea diversificării, a înființării și a dezvoltării de întreprinderi mici, precum și crearea de locuri de muncă”.*** Secundar, măsura contribuie și la ***Domeniul de intervenție 5(c) „Facilitarea furnizării și a utilizării surselor regenerabile de energie, a subproduselor, a deșeurilor și reziduurilor și a altor materii prime nealimentare, în scopul bioeconomiei”.***prevazute in Reg. (UE) nr. 1305/2013.

Masura contribuie la prioritatile prevazute la art. 5, Reg. (UE) nr. 1305/2013:

- *P(6) - promovarea incluziunii sociale, a reducerii sărăciei și a dezvoltării economice în zonele rurale, cu accent pe următoarele aspecte: (a) facilitarea diversificării, a înființării și a dezvoltării de întreprinderi mici, precum și crearea de locuri de muncă .*

*- P(5) - promovarea utilizării eficiente a resurselor și sprijinirea tranziției către o economie cu emisii reduse de carbon cu accent pe: (c) facilitarea furnizării și a utilizării surselor regenerabile de energie, a subproduselor, a deșeurilor și reziduurilor și a altor materii prime nealimentare, în scopul bioeconomiei.*

Măsura corespunde obiectivelor art.19 “Dezvoltarea exploatațiilor și a întreprinderilor” din Reg. (UE) nr. 1305/2013, mai exact alin. 1, lit. (b) investiții în crearea și dezvoltarea de activități neagricole.

Masura contribuie la obiectivele transversale ale Reg.(UE) 1305 /2013 – Art. 5 :

* **Inovare:** Prin măsură se vor sprijini investițiile în activități de servicii sau producție care includ tehnologii și echipamente cu caracter inovator. Diversificarea activităţilor economice în teritoriu va deschide noi oportunităţi şi posibilităţi pentru adoptarea de metode noi și utilizarea de tehnologii inovatoare, sporind astfel atractivitatea comunităților rurale.
* **Mediu și climă:**Se vor sprijini proiectele care conduc la diminuarea/limitarea efectelor negative asupra mediului. Tipuri de acțiuni (enumerarea exemplificativă): dotarea clădirilor cu sisteme care utilizează energie regenerabilă; finanțarea și prioritizarea activităților productive care folosesc resurse locale neutilizate până în prezent; modernizarea firmelor prin dotarea cu tehnologii și echipamente cu un consum redus de energie, apelarea la surse de energie verde.

**1.2 Contributia publică totală a măsurii M3/6A**

Cheltuiala publică totală pentru Măsura M3/6A este de 781.499,90 **euro**.

**1.3 Tipul sprijinului**

Sprijinul în cadrul acestei măsuri poate fi acordat pentru investiții, astfel:

1. **Rambursarea** costurilor eligibile suportate și plătite efectiv;
2. **Plăți în avans**, cu condiția constituirii unei garanții bancare sau a unei garanții echivalente corespunzătoare procentului de 100 % din valoarea avansului, în conformitate cu art. 45 (4) și art. 63 ale Reg. (UE) nr. 1305/2013.

Sprijinul public nerambursabil va respecta prevederile R(CE) nr. 1407/2013 cu privire la sprijinul de minimis, se acordă pentru o perioadă de maxim trei ani și nu va depăşi 200.000 euro/beneficiar (întreprindere unică) pe 3 ani fiscali.

**1.4 Sume (aplicabile) și rata sprijinului**

Valoarea maximă nerambursabilă a unui proiect va fi de 200.000 euro.

Intensitatea sprijinului public nerambursabil este de 90%.

Valoarea minimă a unui proiect este de 10.000 de euro.

**Justificarea acordării sprijinului:**

In stabilirea intensitatii sprijinului acordat in cadrul acestei masuri, s-au avut in vedere următoarele elemente: Numarul relativ mare de firme care activeaza in domeniul nonagricol, avand acces redus la creditare, cerinte crescute in dezvoltarea de activitati turistice in special, pensiuni turistice si servicii importante pentru comunitatile locale (medicale si sanitar- veterinare). Tinand cont de: nevoile identificate in teritoriu; adresabilitatea măsurii catre sectorul serviciilor nonagricole, mai ales in domeniul serviciilor turistice și a productiei; numarul mare al potentialilor beneficiari din teritoriu; valoarea limitata a alocarii financiare a masurii in cadrul SDL; valoarea adaugata a masurii care contribuie la o dezvoltare economică durabilă, cresterea atractivitatii teritoriului pentru micii intreprinzatori și integrarea minorităților locale**,** a fost stabilita la limita maxima admisa de Reg 1305/2013 si PNDR, pentru a facilita accesul beneficiarilor eligibili din teritoriul GAL DD la fondurile disponibile, urmarindu-se atingerea unui impact cat mai mare la nivelul dezvoltarii economiei locale.

**1.5 Legislația europeană și națională aplicabilă**

**Legislatie comunitara**

* **Regulamentul (UE) nr. 1303/2013** de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului, cu modificările şi completările ulterioare;
* **Regulamentul (UE) nr. 1305/2013** privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de abrogare a Regulamentului (CE) nr. 1698/2005 al Consiliului, cu modificările şi completările ulterioare;
* **Regulamentul (UE) nr. 1306/2013** al Parlamentului European si al Consiliului privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului, cu modificările şi completările ulterioare;
* **Regulamentul (UE) nr. 1307/2013** al Parlamentului European și al Consiliului de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de abrogare a Regulamentului (CE) nr. 637/2008 al Consiliului și a Regulamentului (CE) nr. 73/2009 al Consiliului, cu modificările şi completările ulterioare;
* **Regulamentul (UE) nr. 1310/2013** al Parlamentului European și al Consiliului de stabilire a anumitor dispoziții tranzitorii privind sprijinul pentru dezvoltare rurală acordat din Fondul european agricol pentru dezvoltare rurală (FEADR), de modificare a Regulamentului (UE) nr. 1305/2013 al Parlamentului European și al Consiliului în ceea ce privește resursele și repartizarea acestora pentru anul 2014 și de modificare a Regulamentului (CE) nr. 73/2009 al Consiliului și a Regulamentelor (UE) nr. 1307/2013, (UE) nr. 1306/2013 și (UE) nr. 1308/2013 ale Parlamentului European și ale Consiliului în ceea ce privește aplicarea acestora în anul 2014, cu modificările şi completările ulterioare;
* **Regulamentul (UE) nr. 1407/2013** al Comisiei privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis Text cu relevanță pentru SEE, cu modificările şi completările ulterioare;
* **Regulamentul delegat (UE) nr. 807/2014** de completare a Regulamentului (UE) nr. 1305/2013 al Parlamentului European și al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de introducere a unor dispoziții tranzitorii, cu modificările şi completările ulterioare;
* **Regulamentul de punere în aplicare (UE) nr. 808/2014** al Comisiei de stabilire a normelor de aplicare a Regulamentului (UE) nr. 1305/2013 al Parlamentului European și al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR), cu modificările şi completările ulterioare;
* **Regulamentul de punere în aplicare (UE) nr. 809/2014** al Comisiei de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește sistemul integrat de administrare și control, măsurile de dezvoltare rurală și ecocondiționalitatea, cu modificările şi completările ulterioare
* **Regulamentul de punere în aplicare (UE) nr. 908/2014** al Comisiei de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește agențiile de plăți și alte organisme, gestiunea financiară, verificarea conturilor, normele referitoare la controale, valorile mobiliare și transparența, cu modificările şi completările ulterioare.
* **Recomandarea 2003/361/CE din 6 mai 2003** privind definirea micro‐întreprinderilor şi a întreprinderilor mici şi mijlocii;

**Legislatie nationala**

* **Legea nr. 15/1990** privind reorganizarea unităţilor economice de stat ca regii autonome şi societăţi comerciale, cu modificările și completările ulterioare;
* **Legea nr. 31/1990** privind societăţile comerciale – Republicare, cu modificările şi completările ulterioare;
* **Legea nr. 82/ 1991** a contabilităţii – Republicare, cu modificările şi completările ulterioare
* **Legea nr.160/1998** pentru organizarea şi exercitarea profesiunii de medic veterinar;
* **Legea nr. 36/1991** privind societățile agricole și alte forme de asociere în agricultură, cu modificările și completările ulterioare;
* **Legea nr. 227/ 2015** privind Codul Fiscal, cu modificările şi completările ulterioare;
* **Legea nr. 207/2015** privind Codul de procedură fiscală, cu modificările și completările ulterioare;
* **Legea nr. 346/ 2004** privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare;
* **Legea nr. 359/2004** privind simplificarea formalităţilor la înregistrarea în registrul comerţului a persoanelor fizice, asociaţiilor familiale şi persoanelor juridice, înregistrarea fiscală a acestora, precum şi la autorizarea funcţionării persoanelor juridice, cu modificările și completările ulterioare;
* **Legea nr.566/2004** a cooperaţiei agricole, cu modificările şi completările ulterioare;
* **Legea nr.1/2005** privind organizarea şi funcţionarea cooperaţiei, republicată, cu modificările şi completările ulterioare;
* **Legea nr.85/2006** privind procedurile de prevenire a insolvenţei şi de insolvenţă, cu modificarile și completarile ulterioare.
* **Ordonanţa de urgenţă a Guvernului nr. 44/ 2008** privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, cu modificările şi completările ulterioare, aprobată cu modificări și completări prin Legea nr.182/2016;
* **Ordonanţa de urgenţă a Guvernului nr. 142/2008** privind aprobarea Planului de amenajare a teritoriului naţional Secţiunea a VIII - a - zone cu resurse turistice, aprobată prin Legea 190/2009, cu modificările și completările ulterioare.
* **Ordonanţa de urgenţă a Guvernului nr. 6/2011** pentru stimularea înfiinţării şi dezvoltării microîntreprinderilor de către întreprinzătorii debutanţi în afaceri, cu modificările şi completările ulterioare;
* **Ordonanţa de urgenţă a Guvernului nr. 66/2011** privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările şi completările ulterioare;
* **Ordonanţa de urgenţă a Guvernului nr.49/2015** privind gestionarea financiară a fondurilor europene nerambursabile aferente politicii agricole comune, politicii comune de pescuit şi politicii maritime integrate la nivelul Uniunii Europene, precum şi a fondurilor alocate de la bugetul de stat pentru perioada de programare 2014-2020 şi pentru modificarea şi completarea unor acte normative din domeniul garantării, aprobată cu modificări și completări prin Legea nr.56/2016;
* **Ordonanţa Guvernului nr. 27/2002** privind reglementarea activităţii de soluţionare a petiţiilor, cu modificările şi completările ulterioare;
* [**Hotărârea Guvernului nr. 907/2016** p](http://legislatie.just.ro/Public/DetaliiDocumentAfis/88958)rivind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice;
* **Hotărârea Guvernului nr. 218/2015** privind registrul agricol pentru perioada 2015-2019, cu modificările şi completările ulterioare;
* **Hotărârea Guvernului nr. 226/ 2015** privind stabilirea cadrului general de implementare a măsurilor programului naţional de dezvoltare rurală cofinanţate din Fondul European Agricol pentru Dezvoltare Rurală şi de la bugetul de stat, cu modificările şi completările ulterioare;
* **Ordin ANSVSA nr.17/2008** pentru aprobarea Normei sanitare veterinare privind procedura de înregistrare şi controlul oficial al unităţilor în care se desfăşoară activităţi de asistenţă medical- veterinară.
* **Ordinul MEF nr. 858/ 2008** privind depunerea declaraţiilor fiscale prin mijloace electronice de transmitere la distanţă, cu modificările şi completările ulterioare;
* **Ordinul MEF nr. 3512/ 2008** privind documentele financiar-contabile, cu modificările şi completările ulterioare;
* **Ordinul ANSVSA nr. 16/ 2010** pentru aprobarea Normei sanitare veterinare privind procedura de înregistrare/autorizare sanitar-veterinară a unităţilor/centrelor de colectare/exploataţiilor de origine şi a mijloacelor de transport din domeniul sănătăţii şi al bunăstării animalelor, a unităţilor implicate în depozitarea şi neutralizarea subproduselor de origine animală care nu sunt destinate consumului uman şi a produselor procesate, cu modificările şi completările ulterioare;
* **Ordinul MADR nr. 22/ 2011** privind reorganizarea Registrului fermelor, care devine Registrul unic de identificare, în vederea accesării măsurilor reglementate de politica agricolă comună, cu modificările şi completările ulterioare;
* **Ordinul ANT nr. 65/2013** cu modificările şi completările ulterioare al ANT privind Norme de clasificare a structurilor de turism;
* **Ordinul MFP nr. 65/ 2015** privind principalele aspecte legate de întocmirea şi depunerea situaţiilor financiare anuale şi a raportărilor contabile anuale ale operatorilor economici la unităţile teritoriale ale Ministerului Finanţelor Publice, cu modificările şi completările ulterioare;
* **Hotărârea Guvernului nr. 31/1996** pentru aprobarea Metodologiei de avizare a documentaţiilor de urbanism privind zone şi staţiuni turistice şi a documentaţiilor tehnice privind construcţii din domeniul turismului
* **Ordinul ANT nr. 221/2015** pentru modificarea [Normelor metodologice privind eliberarea certificatelor de clasificare a structurilor de primire turistice cu funcţiuni de cazare şi alimentaţie publica, a licenţelor şi brevetelor de turism,](file:///C:\USERS\bdinca\Desktop\PNDR%202014-2020\2016\6.4\AppData\Local\Microsoft\Windows\INetCache\Content.Outlook\AppData\Roaming\Microsoft\USERS\bdinca\Desktop\USERS\bdinca\AppData\Local\AppData\Local\AppData\USERS\bdinca\AppData\Local\Microsoft\Windows\Temporary%20Internet%20Files\loredana.mateiu\sintact%203.0\cache\Legislatie\temp70018\00156634.htm) aprobate prin Ordinul preşedintelui Autorităţii Naţionale pentru Turism nr. [65/2013;](file:///C:\USERS\bdinca\Desktop\PNDR%202014-2020\2016\6.4\AppData\Local\Microsoft\Windows\INetCache\Content.Outlook\AppData\Roaming\Microsoft\USERS\bdinca\Desktop\USERS\bdinca\AppData\Local\AppData\Local\AppData\USERS\bdinca\AppData\Local\Microsoft\Windows\Temporary%20Internet%20Files\loredana.mateiu\sintact%203.0\cache\Legislatie\temp70018\00156521.htm)
* **Ordinul MADR nr.1731/2015** privind privind instituirea schemei de ajutor de minimis "Sprijin acordat microîntreprinderilor şi întreprinderilor mici din spaţiul rural pentru înfiinţarea şi dezvoltarea activităţilor economice neagricole", cu modificările și completările ulterioare;
* **Ordinul MADR nr. 2243/2015** privind aprobarea Regulamentului de organizare şi funcţionare al procesului de selecţie şi al procesului de verificare a contestaţiilor pentru proiectele aferente măsurilor din PNDR 2014-2020;
* **Programul Naţional de Dezvoltare Rurală 2014-2020**, aprobat prin Decizia Comisiei de punere în aplicare nr. C(2015) 3508 / 26.05.2015, cu modificările ulterioare;
* **Ordinul MEF nr. 2371/ 2007** pentru aprobarea modelului şi conţinutului unor formulare prevăzute la titlul III din Legea nr. [571/2003 p](file:///C:\Users\carmen.tudoran\Documents\04-PNDR\02-ResponsabilitÄÈi\AppData\Roaming\USERS\bdinca\Desktop\PNDR%202014-2020\2016\6.4\AppData\Local\Microsoft\Windows\INetCache\Content.Outlook\AppData\Roaming\Microsoft\USERS\bdinca\Desktop\USERS\bdinca\AppData\Local\Microsoft\Windows\Temporary%20Internet%20Files\Content.Outlook\ZZM4IMF0\AppData\Local\Microsoft\Windows\INetCache\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\INetCache\AppData\Local\Microsoft\Windows\AppData\Local\Microsoft\Windows\Temporary%20Internet%20Files\Content.Outlook\33Y6Z5YW\AppData\Local\Microsoft\Windows\INetCache\Content.Outlook\Users\amarcu\sintact%203.0\cache\Legislatie\temp725260\00070190.htm)rivind [Codul fiscal,](file:///C:\Users\carmen.tudoran\Documents\04-PNDR\02-ResponsabilitÄƒÈ›i\AppData\Roaming\USERS\bdinca\Desktop\PNDR%202014-2020\2016\6.4\AppData\Local\Microsoft\Windows\INetCache\Content.Outlook\AppData\Roaming\Microsoft\USERS\bdinca\Desktop\USERS\bdinca\AppData\Local\Microsoft\Windows\Temporary%20Internet%20Files\Content.Outlook\ZZM4IMF0\AppData\Local\Microsoft\Windows\INetCache\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\INetCache\AppData\Local\Microsoft\Windows\AppData\Local\Microsoft\Windows\Temporary%20Internet%20Files\Content.Outlook\33Y6Z5YW\AppData\Local\Microsoft\Windows\INetCache\Content.Outlook\Users\amarcu\sintact%203.0\cache\Legislatie\temp725260\00070193.htm) cu modificările şi completările ulterioare;
* **Avizul Consiliului Concurenței nr. 7622 din 03.07.2015** privind proiectul Schemei de ajutor de minimis pentru sprijinul acordat microîntreprinderilor şi întreprinderilor mici din spatiul rural pentru înfiinţarea şi dezvoltarea activităţilor economice neagricole;
* **Hotărârea de guvern 452/2003** privind desfășurarea activității de agrement nautic;
* **Ordinul nr. 1079/2014** pentru stabilirea procedurilor privind evidența și înmatricularea ambarcațiunilor de agreement, condiții tehnice și încadrarea cu personal Navigant a acestora și avizarea operatorilor economici pentru desfășurarea activităților de agrement nautic;

**1.6 Aria de aplicabilitate a măsurii**

Teritoriul GAL Delta Dunării acoperă teritoriul administrativ al orașului ***Sulina*** ***(cod SIRUTA: 159767),*** și al comunelor ***Nufăru (cod SIRUTA: 161053), Beștepe (cod SIRUTA: 161552), Mahmudia (cod SIRUTA: 160724), Murighiol (cod SIRUTA: 160911), Sfântu Gheorghe (cod SIRUTA: 161231), Valea Nucarilor (cod SIRUTA: 161482)***. **Investițiile realizate în cadrul măsurii M3/6A sunt obligatoriu a se desfășura în teritoriul GAL Delta Dunării.**

**Capitolul 2. Prezentarea Masurii M3/6A**

**2.1 Cine poate beneficia de fonduri nerambursabile**

Beneficiari direcți ai acestei măsuri pot fi:

* Micro-întreprinderi şi întreprinderi neagricole mici existente şi nou-înfiinţate (start-up) din teritoriul GAL;
* Fermieri sau membrii unor gospodării agricole (autorizaţi cu statut minim de PFA) care îşi diversifică activitatea de bază agricolă prin dezvoltarea unei activităţi neagricole în zona rurală în cadrul întreprinderii deja existente, încadrabile în micro-întreprinderi şi întreprinderi mici, cu excepţia persoanelor fizice neautorizate.

*O micro-întreprindere este considerată nou înfiinţată (start-up) dacă este înfiinţată în anul depunerii Cererii de Finanţare sau dacă nu a înregistrat activitate până în momentul depunerii acesteia, dar nu mai mult de 3 ani fiscali consecutivi.*

**Atenție!**  Persoanele fizice neautorizate nu sunt eligibile.

Micro‐întreprinderile şi întreprinderile mici, atât cele existente cât şi cele nou înfiinţate (*start‐up*) trebuie să fie înregistrate la ONRC şi să‐şi desfăşoare activitatea în spaţiul rural (sediul social sau punctul/punctele de lucru trebuie să fie amplasate în mediul rural, pe teritoriul GAL Delta Dunarii).

**Categoriile de solicitanţi eligibili în cadrul *Masura M3/6A “Creșterea economiei prin dezvoltarea de activități neagricole*** ”, în funcție de forma de organizare sunt:

* **Persoană fizică autorizată** înfiinţată în baza OUG nr. 44/ 2008 *privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale,* cu modificările și completările ulterioare;
* **Întreprindere individuală** înfiinţată în baza OUG nr. 44/ 2008, cu modificările și completările ulterioare;
* **Întreprindere familială** înfiinţată în baza OUG nr. 44/ 2008 cu modificările și completările ulterioare;
* **Societate în nume colectiv** – **SNC** - înfiinţată în baza Legii *societăților* nr. 31/1990*,* republicata, cu modificările și completările ulterioare;
* **Societate în comandită simplă** – **SCS** - înfiinţată în baza Legii nr. 31/1990*, republicata* cu modificările şi completările ulterioare);
* **Societate pe acţiuni** – **SA** - înfiinţată în baza Legii nr. 31/ 1990*,* republicată cu modificarile şi completările ulterioare;
* **Societate în comandită pe acţiuni** – **SCA** înfiinţată în baza Legii nr. 31/1990*,* republicată cu modificările şi completările ulterioare;
* **Societate cu răspundere limitată[[1]](#footnote-1)** – **SRL** înfiinţată în baza Legii nr. 31/1990*, republicata,* cu modificările şi completările ulterioare;
* **Societate comercială cu capital privat** înfiinţată în baza Legii nr. 15/1990 *privind reorganizarea unitatilor economice de stat ca regii autonome si societati comerciale*, cu modificările şi completările ulterioare);
* **Societate agricolă** înfiinţată în baza Legii nr*.* 36/1991 *privind societatile agricole si alte forme de asociere in agricultura* cu modificările şi completările ulterioare;
* **Societate cooperativă de gradul 1** înfiinţată în baza Legii nr. 1/2005 *privind organizarea şi funcţionarea cooperaţiei, republicată,* respectiv **societăți cooperative meșteșugărești și societăți cooperative de consum** care au prevăzute în actul constitutiv ca obiect desfășurarea de activităţi neagricole;
* **Cooperativă agricolă** de grad 1[[2]](#footnote-2) înfiinţată în baza Legii *cooperației agricole* nr. 566/2004, cu modificările și completările ulterioare.

**Solicitanţii eligibili trebuie să se încadreze în categoria:**

 **Micro-întreprindere** – maximum **9 salariaţi** şi realizează o cifră de afaceri anuală netă sau deţin active totale de până la 2 milioane euro, echivalent în lei.

 **Întreprindere mică** – **între 10 şi 49 de salariaţi** şi realizează o cifră de afaceri anuală netă sau deţin active totale de până la 10 milioane euro, echivalent în lei.

**IMPORTANT! Dovada încadrării în categoria de micro-întreprindere sau întreprindere mică** se face în baza ***Declarației privind încadrarea întreprinderii în categoria întreprinderilor mici și mijlocii*** și a ***Calculului pentru întreprinderile partenere sau legate***, completate în conformitate cu anexele la Legea nr. 346/2004 *privind stimularea înfiinţării şi dezvoltării întreprinderilor mici şi mijlocii,* cu modificările şi completările ulterioare. Daca exista neconcordante intre verificarile realizate prin intermediul ONRC, Declarația privind încadrarea întreprinderii în categoria întreprinderilor mici și mijlocii și calculul pentru întreprinderile partenere sau legate, se vor solicita informatii suplimentare pentru corectarea acestora.

În vederea identificării relației în care se află întreprinderea solicitantă cu alte întreprinderi, raportată la capitalul sau la drepturile de vot deţinute ori la dreptul de a exercita o influenţă dominantă, se vor respecta prevederile art.41 din Legea nr. 346/2004.

Intreprinderile autonome sunt definite la art. 42 din Legea nr. 346/2004, intreprinderile partenere la art. 43 iar intreprinderile legate la art. 44 din Legea nr. 346/2004 privind stimularea înfiinţării şi dezvoltării întreprinderilor mici şi mijlocii. O întreprindere nu poate fi considerată micro-întreprindere sau întreprindere mică dacă cel puţin 25% din capitalul social ori din drepturile de vot ale acesteia sunt controlate, direct sau indirect, în comun ori cu titlu individual, de către una sau mai multe organisme ori colectivităţi publice conform art. 45 al Legii nr. 346/2004.

Datele utilizate pentru calculul numărului mediu de salariaţi, cifra de afaceri netă anuală şi activele totale sunt cele raportate în situaţiile financiare aferente exerciţiului financiar precedent, aprobate de adunarea generală a acţionarilor sau asociaţilor’’ conform art 6(1) al Legii nr. 346/2004.

Dacă la data întocmirii situaţiilor financiare anuale întreprinderea nu se mai încadrează în plafoanele stabilite la art. 3 şi 4, aceasta nu îşi va pierde calitatea de întreprindere mică, mijlocie sau micro-întreprindere decât dacă depăşirea acestor plafoane se produce în două exerciţii financiare consecutive.”, conform art. 6 (2) al Legii nr. 346/2004.

**Pentru o întreprindere nou înființată, numărul de salariați este cel declarat în** *Declarația privind încadrarea întreprinderii în categoria întreprinderilor mici și mijlocii* și poate fi diferit de numărul de salariați prevăzut în proiect.

Se va verifica condiția de întreprinderi legate sau partenere sau autonoma pentru încadrarea în categoria de micro-întreprindere sau întreprindere mică.

Solicitantul trebuie să respecte următoarele:

 să fie persoană juridică română;

 **să aibă capital 100% privat**

 să acţioneze în nume propriu;

 să asigure surse financiare stabile și suficiente pe tot parcursul implementării proiectului.

**2.2 Condiții minime obligatorii**

Solicitanții de sprijin prin această măsură vor trebui să îndeplinească următoarele **condiții minime de eligibilitate**:

* Să se încadreze în categoria beneficiarilor eligibili;
* Microîntreprinderile și întreprinderile mici să demonstreze că au sediul sau punct de lucru în teritoriul GAL DD și să fie înființate de minim 6 luni;
* Obiectivul trebuie să se încadreze în cel puţin unul dintre tipurile de activităţi sprijinite prin măsura M3/6A;
* Toate activitățile aferente implementării proiectelor trebuie să fie efectuate pe teritoriul GAL DD.
* Întreprinderea nu trebuie să fie în dificultate în conformitate cu Liniile directoare privind ajutorul de stat pentru salvarea și restructurarea întreprinderilor în dificultate.
* Solicitantul trebuie să demonstreze capacitatea de a asigura cofinanțarea investiției;
* Viabilitatea economică a investiției trebuie să fie demonstrată prin prezentarea unei documentații tehnico-economice;

**Atenție!** Sediul social sau punctul de lucru/punctele de lucru unde se realizează investiţia pentru care se solicită finanțare **trebuie să fie situate în teritoriul GAL DD.**

Dacă solicitantul a beneficiat de **servicii de consiliere pe M02**– aceste servicii nu vor mai fi incluse în Studiul de fezabilitate. Verificarea se va efectua la depunerea Cererii de finanțare şi dacă se constată dubla finanţare, cheltuiala respectivă devine neeligibilă.

Data deciziei de acordare a sprijinului reprezintă data semnării Contractului de finanţare.

În cadrul acestei măsuri, un beneficiar poate solicita finanțare pentru unul sau mai multe proiecte, cu respectarea condițiilor de eligibilitate.

Urmatoarele categorii de solicitanti/beneficiari pot depune proiecte în cadrul măsurilor/submăsurilor de investiţii derulate prin PNDR 2014-2020, cu respectarea următoarelor condiţii, dupa caz:

*a. solicitantii/beneficiarii/membrii asociaţiilor de dezvoltare intercomunitară, după caz, înregistrati în registrul debitorilor AFIR, atât pentru programul SAPARD, cât şi pentru FEADR, care* ***achită integral datoria față de AFIR****, inclusiv dobânzile și majorările de întârziere până la semnarea contractelor de finanțare.*

*b. solicitanţii care s-au angajat la depunerea Cererii de finanțare prin declaraţie pe propria răspundere, că vor prezenta la data semnării contractului dovada cofinanţării private şi nu prezintă acest document la data prevăzută în notificarea AFIR,* ***pot redepune/depune proiect numai in cadrul sesiunii următoare celei în care a fost depus proiectul.***

**2.3.Tipuri de costuri eligibile și neeligibile**

Pentru a stabili tipurile de acțiuni eligibile și neeligibile, s-a tinut cont de urmatoarele reglementari: art. 65 din Reg. (UE) nr. 1303/2013; art. 69(3) din Reg. (UE) nr. 1303/2013; art. 45 din Reg. (UE) nr. 1305/2013; art. 13 din Reg. (UE) nr. 807/2014; prevederile din PNDR – cap. 8.1, Fișa tehnică a sub-măsurii 19.2 si HG 226/2015 privind stabilirea cadrului general de implementare a masurilor PNDR. In toate cazurile conditionalitatile din regulamentele UE prevaleaza in fata reglementarilor nationale.

Lista indicativă:

* **Activități de producție** (ex:fabricarea produselor textile, îmbrăcăminte, articole de marochinărie, articole de hârtie și carton; fabricarea produselor chimice, farmaceutice; activități de prelucrare a produselor lemnoase; industrie metalurgică, fabricare construcții metalice, mașini, utilaje și echipamente; fabricare produse electrice, electronice, etc.); Fabricarea de peleți și brichete din biomasă, etc.
* **Activități turistice:** activități ale structurilor de primire turistica asa cum sunt definite de Legea turismului (pensiuni turistice, agropensiuni, maxim 4 camere de închiriat, maxim 12 camere in bungalow-ri), activități de agrement, activitati ale operatorilor de turism, infrastructura agroturistica, excursii cu ambarcațiuni de agrement de maxim 12 persoane și putere de până la 200 CP, SPA-uri,etc;
* **Servicii** (ex: medicale, sanitar-veterinare; reparații mașini, unelte, obiecte casnice, inchirieri; achiziții utilaje, mijloace de transport specializate auto sau navale în scop de agrement și echipamente pentru servicii prioritare în SDL (ex. Construcții, amenajare teren, servicii de spălătorie, servicii medicale și sanitar-veterinare, etc.), consultanță, contabilitate, juridice, audit; activități de editare, etc.; servicii în tehnologia informației și servicii informatice; servicii tehnice, administrative, alte servicii destinate populației din spațiul rural, etc).

Sunt eligibile toate tipurile de operațiuni care sunt în concordanță cu regulile generale din Regulamentele Europene, prioritățile stabilite pentru dezvoltarea locală – LEADER și obiectivele și prioritățile stabilite în Strategia de Dezvoltare Locală.

Investiţii pentru infrastructură în unităţile de primire turistică tip agro-turistic, parcuri pentru rulote, camping și tabere, proiecte de activităţi de agrement (dependente sau independente de o structura de primire agro-turistica cu functiuni de cazare), cu respectarea Ordinului ANT 65/2013, cu modificările şi completările ulterioare. Acestea se vor limita la capacitatea de cazare specifică structurii de primire turistică de tip pensiune agroturistică – maxim 8 camere.

Investiţii pentru producţia de combustibil din biomasă (ex: fabricare de peleţi şi brichete) în vederea comercializării.

CHELTUIELILE NEELIGIBILE: • cheltuielile cu achiziţionarea de bunuri și echipamente ”second hand”; • cheltuieli efectuate înainte de semnarea contractului de finanțare a proiectului; • cheltuieli cu investițiile ce fac obiectul dublei finanțări care vizează aceleași costuri eligibile; • dobânzi debitoare; • taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA‐ul  și a prevederilor specifice pentru instrumente financiare; Nu este eligibilă producţia de electricitate din biomasă ca şi activitate economică; Prestarea de servicii agricole; Procesarea și comercializarea produselor prevăzute în Anexa 1 din Tratat.

**Costuri eligibile specifice:**

a) construcţia, extinderea şi/sau modernizarea şi dotarea clădirilor;

b) achiziţionarea şi costurile de instalare, inclusiv în leasing financiar, de utilaje, instalaţii şi echipamente noi

c) investiţii intangibile: achiziţionarea sau dezvoltarea de software şi achiziţionarea de brevete, licenţe, drepturi de autor, mărci.

Cheltuielile legate de achiziția în leasing a activelor, pot fi considerate eligibile doar în cazul în care leasingul ia forma unui leasing financiar și prevede obligația beneficiarului de a cumpara bunurile respective la expirarea contractului de leasing.

**Cheltuielile privind costurile generale ale proiectului** sunt eligibile dacă îndeplinesc cumulativ următoarele condiţii:

a) dacă respectă prevederile art. 45 din Regulamentul nr. 1305-/2013;

b) sunt prevăzute sau rezultă din aplicarea legislaţiei în vederea obţinerii de avize, acorduri şi autorizaţii necesare implementării activităţilor eligibile ale operaţiunii ori din cerinţele minime impuse de PNDR 2014-2020;

c) sunt aferente, după caz: unor studii şi/sau analize privind durabilitatea economică şi de mediu, studiu de fezabilitate, proiect tehnic, document de avizare a lucrărilor de intervenţie, întocmite în conformitate cu prevederile legislaţiei în vigoare;

d) sunt necesare în procesul de achiziţii publice pentru activităţile eligibile ale operaţiunii;

e) sunt aferente activităţilor de coordonare şi supervizare a execuţiei şi recepţiei lucrărilor de construcţii-montaj.

Cheltuielile de **consultanţă şi pentru managementul proiectului** sunt eligibile dacă respectă condiţiile a)-e) şi vor fi decontate proporţional cu valoarea fiecărei tranşe de plată aferente proiectului.

Prin excepţie, **cheltuielile de consultanţă pentru întocmirea dosarului** cererii de finanţare se pot deconta integral în cadrul primei tranşe de plată.

Costurile generale ale proiectului pentru care sunt puse condiţiile a)-e) trebuie să se încadreze în maximum **10% din totalul cheltuielilor eligibile pentru proiectele care prevăd construcţii-montaj** şi în limita a **5% pentru proiectele care prevăd investiţii în achiziţii**, **altele** decât cele referitoare la construcţii-montaj.

**Atenție!** Costurile eligibile generale sunt prevăzute în capitolul 8.1 PNDR 2014-2020

Cheltuielile necesare pentru implementarea proiectului sunt eligibile dacă:

**a)** sunt realizate efectiv **după data semnării contractului de finanţare** şi sunt în legătură cu îndeplinirea obiectivelor investiţiei;

**b)**sunt efectuate **pentru realizarea investiţiei** cu respectarea rezonabilităţii costurilor (încadrarea în preţurile stabilite în *Baza de date Preţuri de referinţă a AFIR,* iar în cazul în care nu se identifică în această bază de date, prezentarea ofertelor corespunzătoare tipului de achiziţie realizată: o ofertă pentru preţuri sub 15.000 euro şi două oferte pentru preţuri peste 15.000 euro);

**c)**sunt efectuate cu **respectarea prevederilor contractului de finanţare** semnat cu AFIR;

**d)**sunt **înregistrate în evidenţele contabile ale beneficiarului**, **sunt identificabile, verificabile şi sunt susţinute de originalele documentelor justificative**, în condiţiile legii.

**Cheltuieli eligibile cu mijloacele de transport specializate**

Sunt acceptate pentru finanțare următoarele tipuri de mijloace de transport:

- Ambulanță umană;

- Autospecială pentru salubrizare;

- Mașină specializată pentru intervenții, prevazută cu nacelă pentru execuția de lucrări la înălțime;

- Autocisternă pentru produse nealimentare (doar autocisternă pe autoşasiu - exclus cap tractor și remorcă autocisternă sau una din ele separat)

- Mașină de măturat carosabilul;

- Auto betonieră;

- Autovidanjă;

- Utilaj specializat pentru împrăștiere material antiderapant (este eligibil doar dacă echipamentul este montat direct pe autoșasiu, fară a putea fi detașat).

- Mijloc de transport de agrement (ex.: ATV, biciclete, trotinete etc.).

**Ambulanța veterinară, mașina de transport funerar** sunt eligibile cu îndeplinirea cumulativă a următoarelor condiţii:

- mijlocul de transport sa fie incadrat in categoria N1 sau N24 cu maximum 3 locuri și 2 uși de acces in cabina;

- să fie modificat constructiv și omologat R.A.R. ca autovehicul special/specializat pentru activitatea propusă prin proiect, cu exceptia ambulanțelor veterinare

- în cazul ambulanțelor veterinare, omologarea RAR se obține în baza unui aviz emis de Colegiul Medicilor Veterinari care atesta ca autovehiculul este dotat conform Hotarârii Consiliului National 2016; RAR va face mentiunea ”echipare specifică intervenții medicină veterinară”

- în cartea de identitate a vehiculului trebuie înregistrată mențiunea specială din care să reiasă modificarea de structură, conform cerințelor autorității publice de resort și legislației în vigoare.

- mijlocul de transport nu va fi folosit pentru alte activități, cu exceptia celor propuse prin proiect.

**Mijloacele de transport de mai sus trebuie să fie compacte, specializate şi să deservească exclusiv activităţile propuse prin proiect. Nu se accepta mijloace de transport de tip tractor/cap tractor cu remorca/semiremorca (capul tractor poate fi folosit si pentru alte tipuri de activitati).**

Se va aduce ***obligatoriu omologarea RAR*** la ultima tranșă de plată.

Tipurile de ambarcatiuni ce pot fi achizitionate:

a) barci cu rame, canotci, caiace, canoe, barci cu vele;

b) ambarcatiuni sportive de agrement cu mecanism de propulsare cu pedale (hidrobiciclete);

c) ambarcatiuni de agrement autopropulsate tip barca cu motor si barca cu vele si motor destinate transportului turistilor conform  **HG 452/2003** privind desfășurarea activității de agrement nautic sau **Ordinul nr. 1079/2014** pentru stabilirea procedurilor privind evidența și înmatricularea ambarcațiunilor de agreement **.**

***Tipurile de ambarcatiuni mentionate la punctele a, b,c, vor fi achizitionate doar in scop de agrement!***

***Utilajele agricole nu sunt costuri acceptate la finanțare.***

În cazul proiectelor prin care se propune achiziţia de echipamente de agrement ((ex.: arc, echipament Paintball, echipamente gonflabile etc.) solicitantul/beneficiarul are obligaţia de a utiliza echipamentele achiziţionate **numai în scopul deservirii activităților propuse prin proiect şi numai în aria geografică descrisă în Studiul de fezabilitate**.

În cazul în care în perioada de valabilitate a Contractului de finanţare (inclusiv in perioada de monitorizare) se constată **utilizarea echipamentelor și a mijloacelor de transport de agrement în afara ariei descrise**, va fi recuperat întregul ajutor financiar plătit până la data respectivă.

Activele corporale şi necorporale rezultate din implementarea proiectelor finanţate potrivit Măsurii M3/6A, inclusiv prin schemele de ajutor, **trebuie să fie incluse în categoria activelor proprii ale beneficiarului** şi să fie utilizate pentru activitatea care a beneficiat de finanţare nerambursabilă pentru minimum 5 ani de la data efectuării ultimei plăţi.

**În caz de nerespectare a durabilităţii investiţiei,** contribuţia publică alocată prin Măsura M3/6A se recuperează în condiţiile art. 71 din Regulamentul (UE) nr. 1.303/2013, în termen de 5 ani de la efectuarea plăţii finale către beneficiar, termen valabil şi pentru recuperarea contribuţiei publice aferente oricăror cheltuieli/activităţi neeligibile din cadrul investiţiei finanţate din fonduri nerambursabile.

În condiţiile art. 71 din Regulamentul (UE) nr. 1.303/2013, în cazul unei operaţiuni constând în investiţii în infrastructură sau producţie, contribuţia din PNDR 2014-2020 se recuperează dacă, în termen de 10 ani de la efectuarea plăţii finale către beneficiar, activitatea de producţie în cauză este delocalizată în afara Uniunii Europene, cu excepţia situaţiei în care beneficiarul este un IMM, pentru care termenul de recuperare este de 7 ani. În cazul în care contribuţia prin PNDR 2014-2020 ia forma unui ajutor de stat, perioada de 10 ani se înlocuieşte cu termenul-limită aplicabil potrivit normelor privind ajutorul de stat.

Pentru categoriile de beneficiari care, după selectarea/contractarea proiectului, precum şi în perioada de monitorizare, îşi schimbă tipul şi dimensiunea întreprinderii avute la data depunerii cererii de finanţare, în sensul trecerii de la categoria de microîntreprindere la categoria de mică sau mijlocie, respectiv de la categoria întreprindere mică sau mijlocie la categoria alte întreprinderi, cheltuielile pentru finanţare rămân eligibile, cu respectarea prevederilor legale în vigoare.

**Atenție!** În cadrul proiectelor care vizează activități în cadrul CAEN 5530 – Parcuri pentru rulote, camping și tabere, pentru construire căsuțe **capacitatea de cazare construita/modernizată** prin proiect se va limita la capacitatea maximă de cazare de 3- 4 locuri/căsuță, fără a fi limitat nr. căsuțelor, iar pentru bungalowri - se acceptă construirea unui singur bungalow cu o capacitate de cazare de maximum 8 camere (16 locuri de cazare). Structurile dezvoltate prin proiecte finanțate pe acest cod CAEN, trebuie sa respecte prevederile aplicabile OANT 65/2013, inclusiv definițiile și criteriile minime obligatorii prevazute în Anexa 1(6) a acestui act normativ.

Pentru proiectele prin care se propun venituri din organizare de tabere, grupurile de turiști vor fi cazate în căsuțe sau bungalow.

Taberele pentru pescuit și vânătoare nu sunt eligibile!

**Nu sunt eligibile:**

• prestarea de servicii agricole, achiziţionarea de utilaje şi echipamente agricole aferente acestei activităţi, în conformitate cu Clasificarea Activităților din Economia Națională;

• procesarea şi comercializarea produselor prevazute în Anexa I din Tratat;

• producţia de electricitate din biomasă ca şi activitate economică;

• cheltuielile cu achiziţionarea de bunuri și echipamente ”second hand”;

• cheltuieli efectuate înainte de semnarea contractului de finanțare a proiectului cu excepţia costurilor generale definite la art 45, alin 2 litera c) a R (UE) nr. 1305/2013 care pot fi realizate înainte de depunerea cererii de finanțare;

• cheltuieli cu achiziția mijloacelor de transport pentru uz personal şi pentru transport persoane;

• cheltuieli cu investițiile ce fac obiectul dublei finanțări care vizează aceleași costuri eligibile;

• cheltuieli în conformitate cu art. 69, alin (3) din R (UE) nr. 1303/2013 și anume:

a. dobânzi debitoare;

b. achiziţionarea de terenuri construite și neconstruite;

c. taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA-ul sau a prevederilor specifice pentru instrumente financiare;

d. în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare.

e. cheltuieli care fac obiectul finanțării altor programe europene/naționale, conform Cap. 14 și 15- PNDR.

**Cheltuieli neeligibile specifice:**

Cheltuieli specifice de înfiinţare şi funcţionare a întreprinderilor (obţinerea avizelor de funcţionare, taxe de autorizare, salarii angajaţi, costuri administrative, etc).

Conform fisei tehnice a Sub-masurii 19.2, prin LEADER nu pot fi finantate urmatoarele tipuri de operatiuni:

a) Sprijin pentru schimburi pe termen scurt la nivelul conducerii exploatatiei si padurilor, precum si pentru vizite in exploatatii si paduri (Art. 14/Reg (UE) 1.305/2013, prevede la alin. (1) “Sprijinul poate fi acordat pentru schimburi pe termen scurt la nivelul conducerii exploatatiei si a padurilor, precum si pentru vizite in exploatatii si in paduri”);

b) Servicii de consiliere, servicii de gestionare a exploatatiei si servicii de inlocuire in

cadrul exploatatiei (Art. 15/Reg. (UE) 1.305/2013);

c)Investitii in dezvoltarea zonelor forestiere si ameliorarea viabilitatii padurilor (Art.

21(a)/ Reg. (UE) 1.305/2013);

d)Platile pentru agromediu sic lima (Art. 28/Reg. (UE) 1.305/2013);

e)Agricultura ecologica (Art. 29/Reg. (UE) 1305/2013);

f)Plati Natura 2000 si plati legate de Directiva-cadru privind apa (Art.30/Reg. (UE) 1305/2013);

g) Plati pentru zone care se confrunta cu constrangeri naturale sau cu alte constrangeri specifice (Art. 31/Reg. (UE) 1305/2013);

h) Platile pentru bunastarea animalelor (Art.33/Reg.(UE) 1305/2013);

i) Servicii de silvomediu, servicii climatice si conservarea padurilor (Art.34/Reg.(UE) 1305/2013);

j) Sprijin pentru gestionarea riscurilor (Art. 36-39/ Reg. (UE) 1305/2013).

**In cadrul proiectului nu pot fi incluse cheltuieli neeligibile generale, asa cum sunt acestea prevazute in Cap. 8.1. al PNDR 2014 – 2020.**

Cheltuielile neeligibile generale, conform prevederilor Cap.8.1 din PNDR, sunt:

* cheltuielile cu achiziţionarea de bunuri și echipamente „*second hand*”;
* cheltuieli efectuate înainte de semnarea contractului de finanțare a proiectului cu excepţia:

- *costurilor generale definite la art 45, alin 2 litera c) a R (UE) nr. 1305 / 2013 care pot fi* *realizate înainte de depunerea cererii de finanțare;*

- *cheltuielilor necesare implementarii proiectelor care presupun si infiintare/reconversie plantatii pomicole;*

- *cheltuielilor pentru activitati pregatitoare aferente masurilor care ating obiectivele art.35 din Reg. (UE) nr. 1.305/2013, care pot fi realizate dupa depunerea Cererii de finantare, conform art. 60, alin. (2) din Reg. (UE) nr. 1.305/2013;*

* cheltuieli cu achiziția mijloacelor de transport pentru uz personal şi pentru transport persoane;
* cheltuieli cu investițiile ce fac obiectul dublei finanțări care vizează aceleași costuri eligibile;
* cheltuieli in conformitate cu art. 69, alin. (3) din Reg. (UE) nr. 1.303/2013 si anume:

- *dobânzi debitoare, cu excepţia celor referitoare la granturi acordate sub forma unei subvenţii pentru dobândă sau a unei subvenţii pentru comisioanele de garantare;*

- *achiziţionarea de terenuri construite şi neconstruite, cu exceptia celor prevazute la art. 19 din Reg. (UE) nr. 1.305/2013;*

- *taxa pe valoarea adăugată, cu excepţia cazului în care aceasta nu se poate recuper în* *temeiul legislaţiei naţionale privind TVA-ul sau a prevederilor specifice pentru instrumente financiare.*

* In cazul contractelor de leasing, celelalte costuri legate de contractile de leasing, cum ar fi marja locatorului, costurile de refinantare a dobanzilor, costurile generale si cheltuielile de asigurare.

Lista investiţiilor şi costurilor neeligibile se completează cu prevederile Hotărârii de Guvern Nr. 226/ 2015 privind stabilirea cadrului general de implementare a Măsurilor Programului Naţional de Dezvoltare Rurală cofinanţate din Fondul European Agricol pentru Dezvoltare Rurală şi de la bugetul de stat pentru perioada 2014 – 2020.

Cheltuielile neeligibile vor fi suportate în totalitate de beneficiarul finanțării nerambursabile.

**Capitolul 3. Depunerea dosarului cererii de finanțare**

**3.1 Locul depunerii**

Dosarul cererii de finanțare care conține cerea de finanțare și toate anexele tehnice și administrative va fi depus în trei exemplare în format tipărit pe hârtie: 1 (un) original și 2 (două) copii, alături de varianta în format electronic, în 3 exemplare (3 CD-uri) – varianta scanată PDF, la sediul GAL Delta Dunării:

**Sat Malcoci, com. Nufăru, str. Ovidiu, nr. 152, cod postal: 827172**

**Program de lucru cu publicul pentru depunerea proiectelor: 9:00 – 14:00, de luni până vineri.**

**Având în vedere condițiile specifice legate de pandemia de COVID-19, cererile de finanțare pot fi transmise și electronic, pe adresa de e-mail** [**galdeltadunarii@gmail.com**](mailto:galdeltadunarii@gmail.com) **semnate cu semnătură electronică de reprezentantul legal al beneficiarului sau de persoana împuternicitp în acest sens.**

Solicitantul de finanțare se va asigura că va păstra un exemplar identic al cererii de finanțare însoțit de toate anexele aferente.

**3.2 Perioada de depunere a proiectelor**

Depunerea proiectelor pe Măsura M3/6A se face prin sesiuni de depunere distincte ce vor fi deschise minim 30 de zile calendaristice, conform calendarului estimativ de lansare afișat pe sit-ul GAL, până la epuizarea fondurilor.

Numărul sesiunilor este dependent de valoarea fondurilor contractate în sesiunile anterioare.

**3.3 Alocarea pe sesiune**

Alocarea financiară pentru această sesiune este de 100.000 **euro fonduri FEADR** și **53.899,33** foduri EURI, si reprezintă alocarea totală disponibilă pentru această sesiune a măsurii M3/6A.

**3.4 Punctajul minim pentru un proiect**

Punctajul minim pe care trebuie să-l obțină un proiect pentru a obține finanțare este de 35 de puncte.

**Capitolul 4. Selecția proiectelor**

**4.1 Principii și criterii de selecție a proiectelor**

Principiile care stau la baza selecției proiectelor sunt următoarele:

* ***P1. Principiul diversificării activității agricole a fermelor existente către activități neagricole;***
* ***P2. Principiul -proiecte prioritare în conformitate cu SDL GAL Deltei Dunării;***
* ***P3. Principiul stimulării activităților turistice în zonele cu potențial turistic ridicat/ destinații ecoturistice/ zonele cu arii naturale protejate;***
* ***P4. Principiul experienței și expertizei anterioare a solicitantului pentru o mai bună gestionare a activității economice;***
* ***P5. Contributia proiectului la realizarea prioritatilor locale stabilite prin SDL GAL DELTA DUNARII ;***
* ***P6.Principiul locurilor de munca nou create in teritoriul GAL DELTA DUNARII ;***
* ***P7. Principiul duratei de implementare a proiectului ;***
* ***P8****.* ***Principiul asigurarii unui nivel superior de cofinantare a proiectului.***

Criteriile de selecție locale au fost stabilite astfel încât sprijinul să fie canalizat către acele proiecte care corespund cu necesitățile identificate, cu analiza SWOT și cu obiectivele stabilite în SDL. În concordanță cu acestea se vor prioritiza proiectele depuse, după cum urmează:

- care diversifica activitatea agricole a fermelor existente către activități neagricole;

- care sunt inovative;

- care propun activități turistice integrate sau care pot fi integrate într-o rețea de servicii turistice locale care includ și alte activități recreative decât cele agroturistice (minim 3 servicii);

- care prevăd activități productive si folosesc ca materie primă resurse locale furnizate de ceilalți membri ai comunității;

- care fac parte din forme asociative, sau fac parte dintr-un parteneriat care initiaza un proiect de cooperare in vederea asocierii, în cadrul M4/6B: ”Promovarea formelor de cooperare/asociere în dezvoltarea locală”.

- care promov. prin activitățile prevăzute cultura locală;

- cu activități turistice desfășurate în zone cu potențial turistic ridicat;

- care prevăd utilizarea energiilor regenerabile;

- care creează locuri de muncă/;

- ale căror reprezentanți legali sau managerul de proiect desemnat dovedesc că au experiență și/sau expertiză în domeniul în care doresc să investească;

- care își propun implementarea proiectului în maxim 1,5 ani de la data deciziei de finanțare;

- care asigura un nivelul superior al cofinanțării în scopul utilizării eficiente a resurselor publice;

Modalitatea de punctare a fiecărui criteriu de selecție va fi detaliată în Ghidul Solicitantului pentru această Măsură, în apelurile de selecție aferente fiecărei sesiuni de depunere de proiecte și în fișa de evaluare aferentă măsurii. Nu au fost trecute valorile, având în vedere că pe parcursul implementării, prioritizarea poate fi diferită în funcție de evoluția situației la nivel local.Criteriile de selecție vor respecta prevederile art. 49 al Reg. (UE) nr. 1305/2013 ȋn ceea ce priveşte tratamentul egal al solicitanților si o mai bună utilizare a resurselor financiare.

|  |  |
| --- | --- |
| **PRINCIPIUL DE SELECŢIE** | **PUNCTAJ** |
| **P1. Principiul diversificării activității agricole a fermelor existente către activități neagricole** | 5p. |
| **Doc 6.1** Hotarare judecatoreasca / 6.2 Act consitutiv pentru Societatea cooperativa agricolă  Serviciul online RECOM  **Anexa 7** Lista detaliata a actiunilor conform codurilor CAEN M3/6A cu sectoare prioritare  **Doc. 4** Copie extras din Registrul agricol cu stampila primariei si mentiunea ’’Conform cu originalul’’  **Doc.2** Situatii financiare/ Declaratie speciala 200/ Declaratie privind veniturile din activitati agricole 221 |  |
| **1.1.** Proiecte care sunt inițiate de o întreprindere existentă (cel putin PFA), care a desfășurat în principal activitate în domeniul agricol\* și intenționează să-și diversifice activitatea în sectorul neagricol. Activitatea agricolă trebuie să fie realizată pe perioada a cel puțin 12 luni inainte de la data infiintarii si pana la data depunerii cererii de finanțare  \* în UAT-ul în care va realiza investiția sau în UAT-uri limitrofe acestuia **din GAL DD** | 5p. |
| **P2. Principiul prioritizării sectoarelor prioritare în conformitate cu SDL GAL Deltei Dunării** | Max 30p. |
| **Cererea de finanţare**  **Serviciul online RECOM**  **Anexa 7** Lista coduri CAEN eligibile pentru finantare in cadrul M3/6A  **Doc.1-** Studiul de fezabilitate/MJ |  |
| 2.1. Proiecte ce vizează servicii din sectoarele identificate ca fiind prioritare în SDL GAL DD, cu excepția agroturismului | 20p. |
| 2.2. Proiecte ce vizează activități din sectoarele prioritare din cadrul SDL DELTA DUNĂRII: activități de producție, servicii medicale, sanitar-veterinare sau achiziția de utilaje. Pentru proiectele mixte se puncteaza componenta majoritara. | 30p. |
| 2.3. Proiecte ce vizează activități de agroturism | 10p. |
| **P3. Principiul stimulării activităților turistice în zonele cu potențial turistic ridicat/ destinații ecoturistice/ zonele cu arii naturale protejate.** | Max. 7p. |
| **Doc. 1**. Studiul de fezabilitate/MJ  **Serviciul online RECOM**  **Anexa 7** Lista detaliata a actiunilor conform codurilor CAEN GAL DD cu sectoare prioritare  **Anexa 9** Lista zonelor cu potential turistic ridicat  **Anexa 10** Lista zonelor destinații ecoturistice  **Anexa 11** Lista ariilor naturale protejate |  |
| **3.1. Proiecte ce vizează constructii sau modernizari de locatii turistice în zonele cu potențial turistic ridicat - conform Anexei ,,Zone cu potential turistic ridicat”.**  Vor fi punctate proiectele care se dezvoltă în zone cu potențial turistic ridicat, dar insuficient dezvoltate din punct de vedere turistic, în conformitate cu Ordonanţa de Urgenţă nr. 142 din 28 octombrie 2008 *privind aprobarea Planului de amenajare a teritoriului național Secţiunea a VIII - a - zone cu resurse turistice*, cu modificările și completările ulterioare.  Punctajul acordat acestui criteriu se calculează în funcție de amplasamentul investiţiei (comuna), în localități cu concentrare **foarte mare** de resurse și în localități cu concentrare **mare** de resurse.  - în cazul UAT-urilor cu concentrare **mare** de resurse turistice (cmrt) punctajul va fi de **max. 3 puncte**.  Pentru fiecare UAT se va calcula punctajul aferent aplicându-se următoarea formulă de calcul:  **Cmrt\*3/ Punctaj max. cmrt = punctaj final (cu două zecimale).**  Notă: Punctajul maxim al cmrt conform Listei comunelor cu potențial turistic este de 31,55 de puncte.    - în cazul UAT-urilor cu concentrare **foarte mare** de resurse turistice (cfmrt) punctajul va fi de max. **5 puncte**.  Pentru fiecare UAT se va calcula punctajul aferent aplicându-se următoarea formulă de calcul:  **Cfmrt\*5/ Punctaj max. cfmrt = punctaj final (cu două zecimale).**  Notă: Punctajul maxim al cmrt conform Listei comunelor cu potențial turistic este de 36,22 de puncte.  Pentru orașul Sulina se va folosi punctajul cfmrt aferent comunei Sfântu Gheorghe. | 5 p. |
| **3.2 Proiecte ce vizeaza sau includ activități de agrement** | 2 p. |
| **P4. Principiul experienței și expertizei anterioare a solicitantului pentru o mai bună gestionare a activității economice** | Max. 17p. |
| **Doc. 1** Studiul de Fezabilitate/MJ  **Serviciul online RECOM**  **Doc.2**- Situaţiile financiare pentru anii, n-2, n-1 si n/Declaraţie specială privind veniturile realizate în anii n-2, n-1, n (formular 200) |  |
| **4.1.** Întreprindere activă fără întrerupere cel puțin 3 ani și cu profit operațional în ultimii 2 ani (pentru a se evidenția buna gestionare a activității economice) | 5p. |
| **4.2.** Întreprindere activă fără întrerupere cel puțin 2 ani și cu profit operațional în ultimul an - (pentru a se evidenția buna gestionare a activității economice) | 2p. |
| **4.3.** Managerul sau reprezentantul legal al solicitantului deține studii superioare economice, de management, sau de specialitate în domeniul în care propune proiectul. | 8p. |
| **4.4.** Maturitatea documentației tehnice depuse: documentația depusă este la nivel de Proiect tehnic | 4p. |
| **P5. Contributia proiectului la realizarea prioritatilor locale stabilite prin SDL GAL DELTA DUNARII** | Max.22p. |
| 5.1 Caracterul inovativ al investiției propuse prin inovatie de produs (3p.), serviciu (1 p.) sau proces (2p.) | 5p. |
| 5.2 Proiecte care sunt inițiate de o persoana juridica care are întreaga activitate localizată în spațiul rural din teritoriul GAL Delta Dunării – sediul social sau toate punctele de lucru ale solicitantului sunt localizate pe teritoriul GAL DD. | 4p. |
| 5.3 Proiecte propuse de parteneriate, in baza unui acord de cooperare inițiat în cadrul măsurii M4/6B a SDL GAL Delta Dunarii | 5p. |
| 5.4 Proiecte de producție care folosesc materii prime locale | 3p. |
| 5.5 Proiecte de servicii care propun activități turistice integrate (rețea de servicii turistice, alte activitati complementare turismului, promovarea culturii locale, etc) – minim 3 servicii | 2p. |
| 5.6 Proiecte care propun utilizarea de energie din surse regenerabile | 3p. |
| **P6.Principiul locurilor de munca nou create in teritoriul GAL DELTA DUNARII** | Max.5p. |
| 6.1 Cel puțin un loc de munca nou creat | 3p. |
| 6.2 Doua sau mai multe locuri de munca nou create în GAL DD | 5p. |
| **P7. Principiul duratei de implementare a proiectului** | Max. 2p. |
| 7.1 Proiect care se implementează în maxim 18 luni | 2p. |
| 7.2 Proiect care se implementează în maxim 24 luni | 1p. |
| P8. Principiul asigurarii unui nivel superior de cofinantare a proiectului | Max.12p. |
| 8.1 Cofinantare privata de 13% | 5p. |
| 8.2 Cofinantare privata de 15% | 10p. |
| 8.3 Cofinantare privata de 20% | 12p. |
| **TOTAL punctaj** | **100 p** |

Sunt eligibile proiectele care propun activităţi aferente **unuia sau mai multor coduri CAEN incluse in Anexa7/8** – maximum 5 coduri, în situația în care aceste activități se **completează, se dezvoltă sau se optimizează reciproc**.

În cazul în care prin proiect sunt propuse activități complementare aferente mai multor coduri CAEN, care ar primi punctaje diferite la principiul de selecție numărul 2 - *Principiul prioritizării sectoarelor cu potențial de creștere în conformitate cu SDL a GAL-ului Delta Dunarii* , **proiectul va primi punctajul cel mai mic aferent acestui principiu.**

Structurile de primire turistice cu funcțiuni de cazare de tipul pensiunilor, bungalowurilor, pensiunilor agroturistice trebuie să îndeplinească **criteriile minime obligatorii** prevăzute în Ordinul președintelui Autorității Naționale pentru Turism (ANT) nr. 65/2013, cu modificările și completările ulterioare. ***Nivelul de confort şi calitatea serviciilor propuse prin proiect trebuie să îndeplinească criteriile minime obligatorii pentru pensiuni sau pensiuni agroturistice clasificate la minimum o margaretă***.

**Pentru investiţiile noi** în structurile de primire turistică (construcție nouă sau schimbarea destinației unei cladiri), **suprafaţa de teren aferentă structurii** trebuie să fie în conformitate cu prevederile Ordinului nr. 65/2013 cu modificările şi completările ulterioare în vederea evitării supra-aglomerării şi a fragmentării excesive a peisajului natural.

**Beneficiarul își va lua angajamentul că va introduce obiectivul investiţional în circuitul turistic**.

Capacitatea de cazare și suprafața aferentă campingului trebuie să respecte prevederile Anexei 16 din OANT 65/2013, cu modificările şi completările ulterioare;

Se vor respecta prevederile OANT 65/2013, cu modificările şi completările ulterioare, respectiv Anexa nr. 14 referitoare la criteriile minime obligatorii privind clasificarea structurilor de primire turistice de tipul bungalow .

Referitor la C.S 5.1 Caracterul inovativ al investiției propuse: Inovarea este o activitate din care rezultă un produs, bun sau serviciu, nou sau semnificativ îmbunătăţit sau un proces nou sau semnificativ îmbunătăţit, o metodă nouă de marketing sau o metodă nouă organizaţională în practicile de afaceri, în organizarea locului de muncă sau în relaţiile externe. Inovarea este bazată pe rezultatele unor tehnologii noi, pe noi combinaţii ale tehnologiei existente sau pe utilizarea altor cunoştinţe obţinute de întreprindere.

Inovarea de produs (bun sau serviciu) reprezintă introducerea unui bun sau a unui serviciu, nou sau semnificativ îmbunătăţit în privinţa caracteristicilor sau modului său de folosire (aceasta poate include îmbunătăţiri semnificative în privinţa specificaţiilor tehnice, componentelor şi materialelor, software-ului incorporat, uşurinţei de utilizare sau a altor caracteristici funcţionale).

Inovarea de proces reprezintă implementarea unei metode noi sau semnificativ îmbunătăţite de producţie sau livrare (acestea pot include schimbări semnificative de tehnici, echipamente şi/ sau software), cu scopul de reducere a costurilor unitare de producţiei şi distribuţiei, să îmbunătăţească calitatea, să producă sau să distribuie produse noi sau îmbunătăţite semnificativ.De asemenea, o întreprindere poate avea inovare de proces, chiar dacă ea nu este prima care a introdus procesul pe piaţă.(Sursa: Guidelines for collecting and interpreting innovation data, ediţia a 3a - OSLO MANUAL, OECD, European Commission, Eurostat, 2005).

In ce priveste CS 5.3 , se va depune o copie dupa un acord de cooperare initiat in cadrul Masurii M4/6B.

Acordul de cooperare, in conformitate cu Fisa Masurii M4/6B, se va referi la 2 tipuri de actiuni eligibile:

1. Implementarea de proiecte care contribuie la realizarea unor prioritati de dezvoltare locala

(altele decat SDL GAL DD), in baza unui plan de afaceri si/sau studiu/ strategie privind zona

in care se desfasoara proiectul.

2. Dezvoltarea si comercializarea de produse turistice de catre micii operatori din turism prin procese de lucru comune si partajarea de resurselor proprii.

Parteneritul trebuie sa include membri din cel putin 2 UAT-uri din GAL Delta Dunarii si cel putin 2 fermieri care intentioneaza sa-si diversifice activitatile catre turism si au aplicat pana in prezent pe masuri din PNDR. Acordul trebuie sa contina rolul si responsabilitatile asumate de parteneri inclusive drepturile lor dupa finalizarea proiectului. Model de acord de cooperare se gaseste in Anexa 4 la Ghidul de pe Masura M4/6B de pe site-ul www.gal-deltadunaii.ro

Criteriile de selecție respectă prevederile art. 49 al Reg. (UE) nr. 1305/2013 ȋn ceea ce priveşte tratamentul egal al solicitanților si o mai bună utilizare a resurselor financiare.

**Selecția proiectelor eligibile se face în ordinea descrescătoare a punctajului de selecţie.**

***PUNCTAJ MINIM ADMIS LA FINANTARE: 35 puncte***

**Criterii de departajare**

Pentru proiectele care vor avea acelaşi punctaj, departajarea acestora se face în funcţie de locurile de muncă nou create care sunt prevăzute pe perioadă nedeterminată, cu normă de lucru întreagă de 8 ore/zi. Dacă există proiecte prin care sunt propuse același număr de locuri de muncă nou create, departajarea se va face în ordine descrescătoare a cofinantarii private

**4.2 Procedura de evaluare și selecție**

Selecția proiectelor se va face conform Procedurii de evaluare și selecție a GAL Delta Dunării, disponibilă spre consultare pe pagina web: [www.gal-deltadunarii.ro](http://www.gal-deltadunarii.ro)

Proiectele se vor depune în cadrul unor sesiuni de depunere lansate periodic, în funcție de sumele disponibile. ***Conformitatea proiectelor se va realiza in termen de 48 ore de la momentul depunerii acestora.***

După închiderea sesiunii de depunere a proiectelor si a conformitatii, se va trece la etapa de verificare a eligibilității. Dacă experții evaluatori consideră necesar, pot solicita informații suplimentare solicitanților, iar aceștia au obligația să răspundă într-un termen de maxim 5 zile lucrătoare. În cazul în care aceștia nu răspund la solicitarea de informații suplimentare, cererea de finanțare va fi declarată neeligibilă. Evaluatorii au la dispoziție câte 10 zile pentru evaluarea fiecărui proiect, la care se adaugă răspunsul la informații suplimentare, după caz.

Dacă se consideră necesar, experții evaluatori pot efectua vizite pe teren în scopul asigurării că datele și informațiile cuprinse în anexele tehnice și administrative corespund cu elementele existente pe amplasamentul propus, în sensul corelării acestora. Concluzii privind respectarea condițiilor de eligibilitate pentru cererile de finanțare pentru care s-a decis verificarea pe teren se va da, numai daca este cazul, după finalizarea procedurii de verificare la fața locului.

Toate verificările efectuate vor fi realizate în baza unor fișe de verificare elaboarate la nivelul GAL care vor fi semnate de doi experți evaluatori.

Ulterior întocmirii listei proiectelor declarate eligibile și a realizării unei propuneri de punctaj pentru fiecare proiect, conform unui formular de selecție, se va convoca Comitetul de selecție a Proiectelor și se va realiza selecția proiectelor.

Comitetul de Selecție a GAL trebuie să se asigure de faptul că proiectul ce urmează a primi finanțare se regăsește în obiectivele propuse în SDL, reprezintă o prioritate în cee ace privește implementarea strategiei și se încadrează în planul financiar al GAL.

Proiectele care nu corespund obiectivelor și priorităților stabilite în SDL pe baza căreia a fost selectat GAL-ul, nu vor fi selectate în vederea depunerii la AFIR.

Conform criteriilor de selecție, comitetul de selecție va decide care sunt proiectele care vor fi selectate pentru finanțare.

Rezultatul ședinței **Comitetului de Selecție** va fi **Raportul de selecție**, care, după caz, poate fi intermediar sau final. În cadrul acestui raport vor fi consmenate proiectele retrase, neeligibile, eligibile neselectate și eligibile selectate, valoarea acestora, numele solicitanților, iar pentru proiectele eligibile, punctajul obținut pentru fiecare criteriu de selecție.

După emiterea raportului, în urma ședinței Comitetului de selecție a proiectelor, beneficiarii vor fi notificați în scris cu privire la rezultatul selecției. În termen de maxim 5 (cinci) zile de la primirea notificării, candidații nemulțumiți de rezultatele selecției, pot depune contestație.

Contestațiile, semnate de beneficiari, vor fi depuse personal sau trimise prin poștă sau e-mail, cu confirmare de primire, la secretariatul GAL Delta Dunării.

Dacă vor exista contestații, proiectele contestate vor fi reverificate de alți experți evaluatori, urmând ca după reverificare să fie convocată Comisia de Soluționare a Contestațiilor, conform Procedurii de Soluționare a Contestațiilor care se poate consulta pe pagina web [www.gal-deltadunarii.ro](http://www.gal-deltadunarii.ro)

**Raportul privind contestațiile** va fi publicat pe site și în baza rezultatelor prezentate, vor fi notificați contestatarii. Comitetul de Selecție a proiectelor va emite **Raportul de selecție final**. În Raportul de selecție final vor fi evidențiate proiectele declarate eligibile sau selectate în baza soluționării contestației, termenul incluzând și notificarea solicitantului.

Raportul întocmit, cuprinzând rezultatul contestațiilor este semnat de membri și secretar și aprobat de Președintele comisiei de soluționare a contestațiilor și este comunicat managerului GAL pentru a fi făcut public. O copie a Raportului de contestații se va comunica și Comitetului de Selecție.

Raportul de contestații se postează pe site-ul GAL cel târziu în ziua următoare aprobării și transmiterii acestuia.

**Componența Comitetului de Selecție** și a **Comisiei de Soluționare a Constestațiilor** a fost stabilită de Adunarea Generală a GAL Delta Dunării.

Comitetul de selecție a proiectelor va avea 7 membri de drept și 7 membri supleanți, iar Comisia de Contestații va avea 3 membri de drept și 3 membri supleanți. Toți membrii sunt reprezentanți ai partenerilor și respecta următoarea împărțire: ponderea reprezentanților organizațiilor ce provin din mediul privat și societatea civilă este mai mare de 50% din totalul membrilor. Pentru validarea voturilor în privința selecției proiectelor este necesar ca în momentul selecției să fie prezenți cel puțin 50% din membri Comitetului de Selecție/Comisiei de Contestații, din care peste 50% să fie din mediul privat și societatea civilă.

Pentru transparența procesului de selecție a proiectelor, la selecție va lua parte și un reprezentant al Ministerului Agriculturii și Dezvoltării Rurale, din cadrul Compartimentului de Dezvoltare Rurală de la nivel regional aflat în subordinea MADR, care va semna și Raportul de Selecție. Acest aspect reprezintă garanția faptului că procedura de selecție a proiectelor s-a desfășurat corespunzător și s-au respectat principiile de selecție din fișa măsurii cuprinsă în SDL, precum și principiile de transparență care trebuie asigurate de către GAL. Raportul de Selecție va fi datat, avizat și de către **Președintele GAL/Reprezentatul legal** al GAL sau de un alt membru al Consiliului Director mandatat în acest sens.

Cererea de finanțare, împreună cu dosarul de evaluare și selecție întocmit de GAL DD va fi transmis la structurile AFIR (OJFIR sau CRFIR). Dacă în urma verificării criteriilor de selecție ale proiectelor depuse de GAL DD la AFIR în cadrul Măsurii M2-6A se constată diferențe cu privire la acordarea punctajelor între experții GAL DD și experții AFIR, GAL DD va primi un document de informare din partea AFIR, în care vor fi consemnate diferențele identificate.

În cazul acceptării diferențelor sesizate de AFIR de către GAL DD, în termen de maxim 10 zile de la primirea documentului respectiv GAL DD va modifica punctajele acordate și va întocmi o Erată la Raportul de selecție, care va fi verificată și de CDRJ. Dacă în urma verificării erata este avizată de către CDRJ, AFIR va continua evaluarea proiectelor, dacă acestea își mențin statutul de proiect selectat. În cazul în care din erată rezultă că proiectelele în cauză sunt neselectate, selecția se va realiza în conformitate cu procedurile GAL DD.

Dacă GAL DD nu este de acord cu diferențele sesizate de AFIR, acesta va transmite către DGDR - AM PNDR o prezentare a situației și argumentele pentru menținerea punctajelor acordate proiectelor care fac obiectul documentului de informare din partea AFIR.

* Dacă în urma verificării experții AM PNDR - SLIN susțin argumentele GAL DD, GAL DD va redepune la AFIR proiectele respective însoțite de adresa emisă de DGDR - AM PNDR în termen de maxim 10 zile de la primirea acesteia, iar proiectele vor fi admise automat în etapa de contractare.
* Dacă experții AM PNDR - SLIN nu confirmă argumentele GAL DD, GAL DD va întocmi Erată la Raportul de selecție, conform celor sesizate de AFIR și va redepune proiectele care își mențin statutul de proiect selectat, în conformitate cu procedurile proprii.

**Atentie!**

In cazul in care ultimul proiect eligibil spre finantare nu se incadreaza in suma ramasa disponibila pentru finantare (valoarea proiectului este mai mare decat suma disponibila) se va finanta proiectul urmator, in ordinea punctajului care se incadreaza in suma disponibila.

**Capitolul 5. Modalitatea de accesare a fondurilor nerambursabile**

**5.1. Completarea și depunerea cererii de finanțare**

Un solicitant/beneficiar, după caz, poate obține finanțare nerambursabilă prin GAL DELTA DUNĂRII pentru mai multe proiecte depuse pentru măsuri din cadrul SDL 2014 - 2020, cu respectarea prevederilor art. 3 din H.G. 226/2015 cu modificările și completările ulterioare.

**Dosarul Cererii de Finanţare** conţine **Cererea de Finanţare** însoţită de anexele tehnice şi administrative, conform listei documentelor justificative care însoțesc cererea de finanțare din prezentul Ghid, legate într-un singur dosar, astfel încât să nu permită detaşarea şi / sau înlocuirea acestora.

Formularul standard al Cererii de Finanţare este prezentat în **Anexa 1** la prezentul Ghid şi este disponibil în format electronic, la adresa [www.gal-deltadunarii.ro](http://www.gal-deltadunarii.ro)

Atenţie!Cererea de Finanţare, valabila pentru sesiunea care se lanseaza, trebuie însoţită de anexele prevăzute în modelul standard. Anexele Cererii de Finanţare fac parte integrantă din aceasta.

Atenţie!Este necesar să se respecte formatele standard ale anexelor care fac parte integrantă din Cererea de Finanțare, precum și conținutul acestora. Se vor completa numai informaţiile solicitate (nu se vor adăuga alte capitole). Se vor folosi ultimile variante prezentate pe site-ul www.gal-deltadunarii.ro

Completarea Cererii de Finanţare, inclusiv a anexelor acesteia, se va face conform modelului standard. Modificarea modelului standard (eliminarea, renumerotarea secţiunilor, anexarea documentelor suport în altă ordine decât cea specificată etc.) poate conduce la respingerea Dosarului Cererii de Finanţare pe motiv de neconformitate administrativă. Cererea de Finanţare trebuie redactată pe calculator, în limba română.

Nu sunt acceptate Cereri de Finanţare completate de mână. Cererea de Finanţare trebuie completată într-un mod clar şi coerent pentru a înlesni procesul de evaluare a acesteia. În acest sens, se vor furniza numai informaţiile necesare şi relevante, care vor preciza modul în care va fi atins scopul proiectului, avantajele ce vor rezulta din implementarea acestuia şi în ce măsura proiectul contribuie la realizarea obiectivelor programului.

Dosarul Cererii de finanțare va cuprinde în mod obligatoriu un OPIS, asumat de solicitant prin semnatura. Pagina OPIS este pagina cu numarul 0 a Cererii de finanțare.

Cererea de finanțare trebuie completata într-un mod clar si coerent pentru a înlesni procesul de evaluare a acesteia.

La întocmirea Cererii de finanțare se va utiliza cursul de schimb euro-lei valabil la data întocmirii Studiului de fezabilitate/Memoriului justificativ, preluat de pe pagina web a Bancii Central-Europene.

Solicitantul (direct sau prin serviciul de consultanță contractat), urmează următorii pași:

* Completează formularul cererii de finanțare și anexezează documentele administrative și tehnice care sunt cerute de acest formular, și care formează dosarul cererii de finanțare;
* Realizează 2 copii după dosarul în original al cererii de finanțare pe suport de hârtie;
* Realizează scan-ul cererii de finanțare și a documentelor administrative anexate și le inscripționează pe 3 cd-uri;
* Formatul electronic va contine cererea de finanțare și documentele administrative, așa cum sunt ele cerute prin ghidul solicitantului;

Beneficiarul va rămâne în posesia unui exemplar original din dosarului cererii de finanțare care, îl va prezenta la momentul verificării conformității documentelor;

Ghidul solicitantului, care stă la baza completării Cererii de finanţare este disponibil în mod gratuit la sediul Grupului de Actiune Locala (GAL) sau pe site ul GAL www.gal-deltadunarii.ro.

Solicitantul, informat cu explicaţiile menţionate în Ghidul solicitantului, completează formularul de cerere de finanţare **Anexa 1** şi anexează documentele administrative şi tehnice care sunt cerute de acest formular. Aceste elemente constituie Cererea de finanţare.

Solicitantul va putea să apeleze, dacă doreşte, la consultanţi, pentru întocmirea documentaţiei tehnice si completarea Cererii de finanţare. Odată finalizată cererea de finanţare, aceasta, împreună cu documentele ataşate, se constituie în „dosarul cererii de finanţare”. **Se multiplică de către solicitant în trei exemplare pe suport de hârtie şi trei exemplare în copie electronica (prin scanare)** .

Formatul electronic va contine Cererea de finantare, insotita de documentatia justificativa, inclusiv de partea economica a proiectului tehnic/ studiului de fezabilitate/ memoriului justificativ, care vor fi folosite la verificarea bugetului indicativ, a planului financiar si a viabilitatii proiectului.

Denumirea fisierelor nu trebuie sa conțina caractere de genul: “~ " # % & \* : <> ? / \ { | }”, sau sa conțina doua puncte succesive “..”. Numarul maxim de caractere ale denumirii unui fisier nu trebuie sa fie mai mare de 128, iar numarul maxim de caractere ale denumirii unui director de pe CD nu trebuie sa fie mai mare de 128 de caractere. Piesele desenate care depasesc formatul A3, se pot atasa salvate direct în format .pdf, la care se va adauga declaratia proiectantului privind conformitatea cu plansele originale din Cererea de finanțare

**ATENȚIE !** În situația în care copia electronica nu corespunde condițiilor menționate mai sus proiectul va fi declarat neconform.

Fiecare exemplar din dosarul Cererii de finanțare va fi legat, paginat si opisat, cu toate paginile numerotate manual în ordine de la 1 la n în partea dreapta sus a fiecarui document, unde n este numarul total al paginilor din dosarul complet, inclusiv documentele anexate, astfel încât sa nu permita detasarea si/sau înlocuirea documentelor.

Fiecare pagina va purta stampila solicitantului și semnatura.

Solicitantul depune cererea de finanţare în 3 (trei) exemplare (1 original și 2 copii) însoțite de copii electronice la sediul Grupului de Acţiune Locală, împreună cu documentele originale (pentru care a ataşat copii).

Exemplarele vor fi marcate clar, pe copertă, în partea superioară dreapta, cu „ORIGINAL”, respectiv „COPIE”.

Proiectul se poate depune personal de către solicitant/reprezentant legal, sau de un împuternicit, prin procură legalizată (în original) a reprezentantului legal. Solicitantul este invitat să revină la sediul Grupului de Acţiune Locală după evaluarea conformităţii inițiale pentru a fi înştiinţat dacă cererea de finanţare a primit conformitatea sau i se explică cauzele neconformităţii.

În cazul în care solicitantul nu acceptă să depună şi documentele originale, acestea vor fi verificate de expert în prezenţa solicitantului. Proiectul se va înregistra in Registrul de Intrari/Iesiri si aplica un numar de inregistrare, iar solicitantul primeste un bon cu acest numar de inregistrare.

Dupa inregistrare documentaţia primită de la solicitant este transmisa managerului G.A.L, care o repartizează pentru evaluarea experților verificatori.

**5.2 Verificarea conformității, eligibilității și a criteriilor de selecție**

**La depunere se va completa fișa de conformitate** și se verifică pe loc următoarele:

**- Actul de identitate al persoanei care depune documentația;**

**- Procura notarială a persoanei care depune, dacă este cazul;**

**- Existența a 3 exemplare a cererii de finanțare cu anexele tehnice și administrative, pe suport hartie (1 original și 2 copii certificate conform cu originalul)**

**- Existența 3 CD care contin scanarea cererii de finanțare cu anexe tehnice și administrative, denumirea parteneriatului și dimensiunea documentelor in KB;**

**- Concordanța între Opis și conținutul dosarului Cererii de finanțare cu anexe (conținut + paginația);**

**- Paginația și semnătura pe fiecare pagină a reprezentantului legal;**

În cazul în care se constată neconcordanțe față de cele menționate anterior, se va consemna acest lucru în fișa de verificare a conformității inițiale, cererea de finanțare fiind declarată neconformă.

Fișa de verificare a conformității inițiale va fi semnată de evaluator și reprezentantul solicitantului pentru luare la cunoștință.

Aceeași cerere de finanțare poate fi declarată neconformă de maxim două ori pentru același apel.

Atenţie!Grupul de Actiune Locala „Delta Dunarii” îşi rezervă dreptul de a solicita documente sau informaţii suplimentare dacă, pe parcursul verificărilor și implementării proiectului, se constată de către managerul de proiect că este necesar. Informaţiile suplimentare se vor solicita de către experţii evaluatori în scris.

**Verificarea eligibilităţii tehnice și financiare constă în:**

* verificarea conformității cererii de finanțare;
* verificarea eligibilităţii solicitantului;
* verificarea criteriilor de eligibilitate a investiției;
* verificarea S.F/ M.J/P.T și a documentelor anexe ale proiectului.

Pe parcursul procesului de evaluare, dacă expertul consideră că sunt necesare informații suplimentare, acestea se solicită în scris, doar în următoarele cazuri:

* expertul poate solicita informații/documente suplimentare, pentru toate aspectele de conformitate care necesită clarificări.
* in cazul în care planul de afaceri conține informații insuficiente pentru clarificarea unor criterii de eligibilitate sau există informații contradictorii în interiorul lor ori față de celelalte documente anexate cererii de finanțare.
* în caz de suspiciune privitoare la amplasamentul investiţiei, se poate solicita extras de Carte funciară şi în situaţiile în care nu este obligatorie depunerea acestui document.
* in cazul când avizele, acordurile, autorizațiile au fost eliberate de către autoritățile emitente într-o formă care nu respectă protocoalele încheiate între AFIR și instituțiile respective.

Pentru criteriile de eligibilitate și selecție se pot solicita clarificări, documente suplimentare fără înlocuirea documentelor obligatorii la depunerea cererii de finanțare.

Expertul care verifică conformitatea, va verifica pe CD formatul electronic al documentelor ataşate: Cererea de finantare, inclusiv documentaţia ataşata acesteia si copia electronică a dosarului cererii de finantare.

Expertul va verifica dacă fiecare exemplar din Cererea de finanţare a fost legat, paginat şi opisat, cu toate paginile numerotate manual în ordine de la 1 la n în partea dreaptă sus a fiecărui document, unde n este numărul total al paginilor din dosarul complet inclusiv documentele anexate, astfel încât să nu permită detaşarea şi/sau înlocuirea documentelor. Exemplarul original va avea înscris pe copertă, în partea superioară dreaptă, menţiunea «ORIGINAL ».

Fiecare pagină va purta semnătura si ştampila solicitantului. Pe copiile documentelor originale care rămân în posesia solicitantului (ex: act de proprietate, bilanţ contabil vizat de administraţia financiară), expertul care verifică concordanta va face menţiunea „Conform cu originalul”, va semna si data fiecare pagina a documentului COPIE.

Exemplarul - copie va avea înscris pe copertă, în partea superioară dreaptă, menţiunea «COPIE».

Fiecare pagină a Exemplarului – copie va avea menţiunea „Conform cu originalul” şi va purta semnătura şi ştampila solicitantului (semnătura, în cazul persoanelor fizice). Rezultatul verificării conformitătii se consemnează de expert în Fişa de verificare a conformitătii.

Declararea neconformitătii conduce la respingerea cererii de finantare din procesul de evaluare.

În cazul în care expertul verificator descoperă o eroare de formă, proiectul nu este considerat neconform. Erorile de forma sunt erorile facute de catre solicitant în completarea Cererii de finantare care sunt descoperite de expertii verificatori dar care, cu ocazia verificarii conformitatii, pot fi corectate de catre acestia din urma pe baza unor informatii prezentate explicit în documentele anexate Cererii de finantare.

Atentie! Necompletarea unui câmp din cererea de finantare nu este considerata eroare de forma.

Atentie!Constituie eroare de fond nesemnarea declaraţiilor pe propria răspundere sau nebifarea unei casute din partea F a cererii de finantare, daca proiectul impune, situatie în care proiectul este declarat neeligibil. Numai erorile de forma se corecteaza in procesul de evaluare prin solicitare de informatii suplimentare.

Solicitantul care a renuntat, în cursul procesului de evaluare, la o Cerere de finantare conforma, nu o mai poate redepune în aceeasi sesiune.

Daca în urma verificarii Cererea de finantare este declarata conforma, se trece la urmatoarea etapa de verificare si anume la verificarea eligibilitatii acesteia.

**Verificarea eligibilitătii solicitantului -** Punctajul fiecărui proiect se va calcula în baza informatiilor furnizate de solicitant în cererea de finantare, documentelor atasate acesteia si a anexelor la prezentul ghid.

**Verificarea criteriilor de eligibilitate a proiectului -** Verificarea eligibilităţii tehnice şi financiare constă în verificarea criteriilor generale de eligibilitate, plan de afaceri şi a tuturor documentelor anexate. Verificarea este făcută pe baza documentelor provenite de la solicitant. În vederea evitării dublei finantări, se verifică sectiunea C din Cererea de Finantare, referitoare la finantări nerambursabile. În cazul în care solicitantul a beneficiat de finantare este obligat să depună „Raport asupra utilizării altor programe de finanțare nerambursabilă”.

Această verificare trebuie să cuprindă următoarele aspecte:

- pentru bunurile care nu sunt în baza de date se verifică rezonabilitatea preturilor cu preturi din alte surse disponibile pe Internet pentru bunuri de acelasi tip, solicitare de informatii de echipamente similare, proiectele cu acelasi tip de investitii (dacă se foloseste această sursă expertul asigură că preturile folosite ca referintă sunt reale, la nivelul pietei);

Concluzia privind evaluarea cererii de finantare în urma verificărilor privind eligibilitatea solicitantului, a proiectului si a criteriilor de selectie, pot exista doua situaţii:

• proiectul este neeligibil;

• proiectul este eligibil.

**Selectia proiectelor -**Alocarea financiară disponibilă măsurii, va fi publicată în Anuntul privind Cererea de finantare. Numărul maxim al sesiunilor de depunere si evaluare a proiectelor ce poate avea loc anual este stabilit de compartimentul tehnic al GAL Delta Dunarii.

Anuntul va fi postat pe pagina web a GAL, www.gal-deltadunarii.ro, va fi publicat în mass-media si va fi afisat la sediul GAL, precum și la sediile primăriilor și sediul OJFIR Tulcea.

Compartimentul tehnic al GAL, a stabilit înaintea lansării depunerii de proiecte, sistemul de punctaj aferent criteriilor de selectie precum si criteriile de departajare a proiectelor cu punctaj egal.

GAL va puncta fiecare proiect eligibil în functie de sistemul de punctaj stabilit si va întocmi o listă a proiectelor eligibile în ordinea descrescătoare a punctajului obtinut si o va transmite Comitetului de Selecție. Selectia proiectelor eligibile se face în ordinea descrescătoare a punctajului de selecţie, în cadrul alocării disponibile pentru selecţia anuntată ce reprezintă diferenţa dintre alocarea anuală şi valoarea publică totală a proiectelor selectate prin rapoartele de selecţie anterioare.

Atentie! Evaluarea criteriilor de selectie se face numai în baza documentelor depuse odată cu Cererea de finantare.

Atentie! Procesul de selectie si procesul de verificare a contestatiilor se desfasoară potrivit „Regulamentului de organizare şi funcţionare al Comitetului de Selectie a Proiectelor si a Comisiei de Solutionare a Contestatiilor”, publicat pe site-ul www.gal-deltadunarii.ro

**Capitolul 6. Eligibilitatea la nivel AFIR**

**6.1 Verificarea încadrării proiectelor**

**Proiectele declarate eligibile si selectate la nivel de GAL vor fi depuse la AFIR și din acest moment vor parcurge etapele de verificare așa cum sun ele specificate în documentele AFIR.** Proiectele declarate eligibile se depun numai in perioada sesiunii de primire de cererii de proiecte aferente Sub-masurii 19.2 dechise de catre AFIR.

Solicitantii (sau un imputernicit al acestora) pot depune la AFIR, proiectele selectate de catre GAL, **nu mai tarziu de 15 zile calendaristice de la aprobarea Raportului de selectie final** intocmit de GAL si publicat pe pagina web www.gal-deltadunarii.ro.

Dosarul cererii de finantare contine Cererea de finantare, insotita de anexele administrative conform listei documentelor, legate intr-un singur dosar, astfel incat sa nu se permita detasarea si/sau inlocuirea documentelor.

Cererea de finantare se depune in format letric in original: 1 exemplar, impreuna cu formatul electronic (CD – 1 exemplar, care va cuprinde scan-ul cererii de finantare) la expertul Compartimentului Evaluare (CE) al Serviciului Leader si Investitii Non-Agricole de la nivelul OJFIR / CRFIR. Toate cererile de finantare depuse in cadrul Sub-masurii 19.2 la structurile teritoriale ale AFIR vor fi insotite in mod obligatoriu de:

• Fisa de evaluare generala a proiectului - **Formularul CES-M3-6A** (conformitate, eligibilitate, criterii de selectie) ;

• Fisa de verificare pe teren, intocmita de GAL – **Formularul VT-M3-6A** (daca e cazul) ;

• Raportul de selectie, intocmit de GAL

• Copii ale declaratiilor persoanelor implicate in procesul de evaluare si selectie de la nivelul GAL, privind evitarea conflictului de interese;

• Raportul de contestatii, intocmit de GAL (daca este cazul)

**Beneficiarii au posibilitatea de a depune la AFIR a DCF aprobat de GAL Delta Denarii si in format on-line folosind instructiunile de pe portalul AFIR. Pentru parcurgerea cu succes a tuturor etapelor de depunere on-line a documentelor specifice accesării fondurilor europene și implementării proiectelor finanțate prin PNDR, trebuie să folosiți browserul Internet Explorer, Versiunea 11 și aplicațiile de mai jos: Adobe Reader și WinRAR.**

**Nu uitati ca trebuie sa aveti un certificat digital calificat pentru semnatura digitala extensa, conform Legii 455/2001. Cu ajutorul semnaturii digitale puteti depune on-line la AFIR cererea de finantare si va fi obligatorie pentru semnarea contractului de finantare.**

Pe durata procesului de evaluare, solicitanții, personalul GAL și personalul AFIR vor respecta legislația incidentă, precum și versiunea Ghidului de implementare și a Manualului de procedură pentru Sub-măsura 19.2, în vigoare la momentul publicării apelului de selecție de către GAL. În situația în care, pe parcursul derulării apelului de selecție, au intervenit modificări ale legislației, evaluarea proiectelor se va realiza în conformitate cu cerințele apelului de selecție modificat, adaptate noilor prevederi legislative.

***Verificarea încadrării proiectului*** se realizează la nivelul serviciului de specialitate responsabil din cadrul OJFIR/CRFIR, astfel:

• la nivelul CRFIR se vor verifica proiectele cu construcții – montaj (indiferent de tipul de beneficiar), precum și proiectele de investiții aferente beneficiarilor publici;

• la nivelul OJFIR se vor verifica proiectele cu achiziții simple (fără construcții – montaj), proiectele cu sprijin forfetar și proiectele de servicii.

În cazul în care constată erori de formă (de ex.: omisiuni privind bifarea anumitor casete - inclusiv din cererea de finanțare, semnării anumitor pagini, atașării unor documente obligatorii specifice proiectului propus sau prezentarea unor documente neconforme, care nu respectă formatul standard), expertul OJFIR/CRFIR poate solicita documente sau informații suplimentare, către GAL sau solicitant, în funcție de natura informațiilor solicitate. Termenul de răspuns este de maximum cinci zile de la momentul luării la cunoștință de către solicitant/GAL, în acest caz termenul de emitere a fișei E1.2.1L prelungindu-se cu termenul de răspuns. Dacă în urma solicitării informațiilor suplimentare, solicitantul trebuie să prezinte documente emise de alte instituții, aceste documente trebuie să fie emise la o dată anterioară depunerii cererii de finanțare la GAL/AFIR.

**Partea I – Verificarea conformității documentelor**

Expertul CE SAFPD/SLIN-OJFIR/CRFIR/SIBA-CRFIR, care primește cererea de finanțare, trebuie să se asigure de prezența fișelor de verificare (eligibilitate, criterii de selecție, verificare pe teren – dacă este cazul), a Raportului de selecție și a Raportului de contestații, dacă este cazul, întocmite de GAL și de copiile declarațiilor privind evitarea conflictului de interese.

Raportul de Selecție va fi semnat de către toți membrii prezenți ai Comitetului de Selecție (reprezentanți legali sau alte persoane mandatate în acest sens de către respectivele entități juridice, în conformitate cu prevederile statutare), specificându-se apartenența la mediul privat sau public.

În cazul în care Raportul de selecție este aferent unui Apel lansat în baza unei strategii modificate, data depunerii proiectelor la OJFIR/CRFIR trebuie să fie ulterioară datei aprobării „*Notei de aprobare privind modificarea Acordului-cadru de finanțare*”, de către OJFIR ca urmare a modificării Strategiei de Dezvoltare Locală. Lansarea Apelului de către GAL, în baza strategiei modificate, nu este condiționată de modificarea angajamentului legal între GAL și AFIR.

Cererile de finanțare pentru care concluzia verificării a fost “neconform”, ca urmare a verificării punctelor specificate în Partea I, se returnează reprezentantului GAL/solicitantului (după caz). În acest caz, proiectul poate fi redepus, cu documentația pentru care a fost declarat neconform, refăcută. Redepunerea se poate face în baza aceluiași Raport de selecție.

Aceeași cerere de finanțare poate fi depusă de maximum două ori, în baza aceluiași Raport de selecție. În cazul în care concluzia verificării conformității (Partea I) este de două ori „neconform”, Cererea de finanțare se returnează solicitantului, iar acesta poate redepune proiectul la următorul Apel de selecție lansat de GAL, pe aceeași măsură. În cazul apelurilor cu depunere continuă și selecție periodică (ex.: lunară) se acceptă redepunerea aceleiași cereri de finanțare în baza unuia dintre Rapoartele de selecție următoare, emise ca urmare a selecției periodice.

**Partea a II-a – Verificarea încadrării proiectului**

Pentru toate proiectele, se va verifica încadrarea corectă a proiectului, respectiv utilizarea corectă a cererii de finanțare folosită pentru depunere. Se va utiliza ca bază de verificare descrierea măsurii aferente, existentă în SDL a GAL care a selectat proiectul, respectiv încadrarea corectă în Domeniul de intervenție principal al măsurii (conform Regulamentului (UE) nr. 1305/2013) corelat cu indicatorii specifici corespunzători domeniului de intervenție.

Cererile de finanțare pentru care concluzia verificării a fost că proiectul nu este încadrat corect, în baza unuia sau mai multor puncte de verificare din Partea a II-a, vor fi înapoiate solicitanților. Aceștia pot reface proiectul și îl pot redepune la GAL în cadrul următorului Apel de selecție lansat de GAL pentru aceeași măsură, urmând să fie depus la OJFIR în baza unui alt Raport de selecție.

O Cerere de finanțare pentru care concluzia a fost că proiectul nu este încadrat corect de două ori, pentru puncte de verificare specifice Formularului E 1.2.1L – Partea a II – a, în cadrul sesiunii unice de primire a proiectelor lansate de AFIR, nu va mai fi acceptată pentru verificare. O cerere de finanțare declarată conformă și retrasă de către solicitant (de două ori) nu va mai fi acceptată pentru verificare.

**6.2 Verificarea eligibilității**

Verificarea eligibilității cererilor de finanțare se realizează la nivelul OJFIR sau CRFIR, în funcție de tipul de proiect. Procesul de evaluare a fiecărei cereri de finanțare presupune obligatoriu verificarea tuturor criteriilor de eligibilitate, chiar dacă, pe parcurs, experții verificatori constată neîndeplinirea unuia sau mai multor criterii. Instrumentarea verificării eligibilității se va realiza la nivelul aceluiași serviciu care a realizat verificarea încadrării proiectului.

Verificarea concordanței cu originalul a documentelor atașate, conform punctului E din cererea de finanțare, se va realiza înainte de încheierea contractului de finanțare, când solicitantul declarat eligibil va prezenta originalele documentelor atașate în copie la cererea de finanțare, odată cu documentele solicitate în vederea contractării.

Pentru toate proiectele finanțate prin Sub-măsura 19.2, expertul va analiza, la punctul de verificare al Declarației pe propria răspundere a solicitantului, dacă există riscul dublei finanțări, prin compararea documentelor depuse referitoare la elementele de identificare ale serviciilor/investiției finanțate prin alte programe sau măsuri din PNDR, cu elementele descrise în cererea de finanțare.

În vederea verificării eligibilității, expertul OJFIR/CRFIR va consulta inclusiv prevederile SDL - anexă la Acordul – cadru de finanțare încheiat între GAL și AFIR pentru Sub-măsura 19.4 - „Sprijin pentru cheltuieli de funcționare și animare“.

Pentru proiectele de investiții, în etapa de evaluare a proiectului, exceptând situația în care în urma verificării documentare a condițiilor de eligibilitate este evidentă neeligibilitatea cererii de finanțare, experții Compartimentului Evaluare (care au verificat condițiile de eligibilitate) vor realiza vizita pe teren la amplasamentul proiectului (înștiințând, în prealabil și reprezentanții GAL, care pot asista la verificare, în calitate de observatori) pentru toate proiectele care vizează modernizări (inclusiv dotări), extinderi, renovări, în scopul asigurării că datele şi informaţiile cuprinse în anexele tehnice şi administrative corespund cu elementele existente pe amplasamentul propus, în sensul corelării acestora. Concluzia privind respectarea condițiilor de eligibilitate pentru cererile de finanțare pentru care s-a decis verificarea pe teren se va da numai după verificarea pe teren.

Verificarea eligibilității se realizează în termen de maximum 6 (șase) zile pentru proiectele care includ vizită pe teren. În cazul în care este necesară solicitarea de informații suplimentare în etapa de verificare a eligibilității, aceste termene se pot prelungi cu termenul maxim necesar pentru primirea răspunsului din partea solicitantului/GAL. Pentru situațiile în care termenele de verificare nu pot fi respectate, depășirea acestora va fi permisă pe baza unei motivații întemeiate, aprobate de Directorul OJFIR/CRFIR.

Expertul verificator poate să solicite informații suplimentare în etapa de verificare a eligibilității, dacă este cazul, în următoarele situații :

- informațiile prezentate sunt insuficiente pentru clarificarea unor criterii de eligiblitate;

- prezentarea unor informații contradictorii în cadrul documentelor aferente cererii de finanțare;

- necesitatea prezentării unor documente suplimentare fără înlocuirea documentelor obligatorii la depunerea cererii de finanțare;

- necesitatea corectării aspectelor financiare ale planului de afaceri;

Solicitările de informații suplimentare (formular E3.4L) pot fi adresate, ca regulă generală, o singură dată de către entitatea la care se află în evaluare cererea de finanțare solicitantului sau GAL-ului, în funcție de natura informațiilor solicitate. Termenul de răspuns la solicitarea de informații suplimentare nu poate depăși 5 (cinci) zile începând cu ziua următoare de la primirea formularului E3.4L de către solicitant/GAL. În situații excepționale, se pot solicita și alte clarificări, a căror necesitate a apărut ulterior transmiterii răspunsului la informațiile suplimentare solicitate inițial.

Un exemplar al Cererilor de finanțare (copie, în format electronic - CD), care au fost declarate neeligibile de către OJFIR/CRFIR, se restituite solicitanților (la cerere), pe baza unui proces-verbal de restituire, încheiat în 2 exemplare, semnat de ambele părți. Acestea pot fi corectate/completate și redepuse de către solicitanți la GAL, în cadrul următorului Apel de selecție lansat de GAL pentru aceeași măsură. Cererile de finanțare refăcute vor intra din nou într-un proces de evaluare și selecție la GAL și vor fi redepuse la OJFIR în baza Raportului de selecție aferent noului Apel de selecție lansat de către GAL pentru aceeași măsură. Exemplarul original al Cererii de finanțare declarată neeligibilă va rămâne la entitatea la care a fost verificată (structura responsabilă din cadrul AFIR), pentru eventuale verificări ulterioare (Audit, DCA, Curtea de Conturi, comisari europeni, eventuale contestații etc.).

**Notă:** După evaluarea cererii de finanțare, inclusiv după semnarea angajamentului legal, AFIR poate dispune reverificarea proiectului, ca urmare a unei sesizări externe sau ca urmare a unei autosesizări cu privire la existența unor posibile erori de verificare a cerințelor de conformitate și a criteriilor de eligibilitate. Dacă în urma reverificării se constată nerespectarea acestor cerințe, proiectele respective vor fi declarate neconforme/neeligibile.

Solicitanţii ale căror cereri de finanţare au fost declarate eligibile/neeligibile precum și GAL-urile care au realizat selecția proiectelor vor fi notificaţi de către CE SLIN/SAFPD -OJFIR/CRFIR/ CE SIBA - CRFIR privind rezultatul verificării cererilor de finanțare, în termen de două zile de la aprobarea Raportului de evaluare de către CRFIR.

Notificarea se atașează la dosarul administrativ al cererii de finanțare. GAL va primi o copie a formularului comunicat solicitantului, prin fax/poștă/e-mail cu confirmare de primire.

Contestaţia privind decizia de finanţare a proiectului, rezultată ca urmare a verificării eligibilității de către OJFIR/CRFIR, va fi depusă de către solicitant, în termen de maximum 5 (cinci) zile de la primirea notificării (data luării la cunoștință de către solicitant), la sediul OJFIR/CRFIR care a analizat proiectul, de unde va fi redirecționată spre soluționare către o structură AFIR superioară/diferită de cea care a verificat inițial proiectul.

Un solicitant poate depune o singură contestație aferentă unui proiect. Vor fi considerate contestații și analizate doar acele solicitări care contestă elemente tehnice sau legale legate de eligibilitatea proiectului depus și/sau valoarea proiectului declarată eligibilă/valoarea sau intensitatea sprijinului public acordat pentru proiectul depus. Termenul maxim pentru a răspunde contestaţiilor adresate este de 30 (treizeci) de zile calendaristice de la data înregistrării la structura care o soluționează.

Solicitanţii vor fi notificați în termen de 2 (două) zile de la aprobarea Raportului de contestație. Un expert din cadrul serviciului care a instrumentat contestația va transmite prin fax/poștă/e- mail solicitantului și GAL (spre știință) formularul E6.8.2L – Notificarea solicitantului privind contestația depusă și o copie a Raportului de contestații. O copie a Raportului de contestații se va transmite și la OJFIR/CRFIR care a realizat evaluarea cererii de finanțare. Un expert din cadrul serviciului care a instrumentat contestația returnează cererile de finanțare și dosarul administrativ (în care vor fi incluse Raportul de contestație și fișa de evaluare generală a proiectului refăcută – E1.2LR – dacă este cazul) către OJFIR/CRFIR de la care a fost primit.

Atenție! Fișa de evaluare a criteriilor de selecție este întocmită numai de GAL și se depune odată cu cererea de finanțare a beneficiarului

**Capitolul 7.** **Contractarea finanțării nerambursabile**

**7.1 Preveri comune pentru toate proiectele aferente sub-măsurii 19.2**

După încheierea etapelor de verificare a Cererii de Finanțare, inclusiv a verificării pe teren dacă este cazul, experții CRFIR vor transmite către solicitant formularul de Notificare a solicitantului privind semnarea Contractului/Deciziei de finanțare (formular E6.8.3L), care va cuprinde condiții specifice în funcție de măsura ale cărei obiective sunt atinse prin proiect și în funcție de Cererea de Finanțare utilizată. O copie a formularului va fi transmisă spre știință GAL-ului. În cazul în care solicitantul nu se prezintă în termenul precizat în Notificare pentru a semna Contractul/Decizia de finanțare și nici nu anunță AFIR, atunci se consideră că a renunțat la sprijinul financiar nerambursabil.

Toate Contractele/Deciziile de finanțare (C1.1L/C1.0L) se întocmesc și se aprobă la nivel CRFIR și se semnează de către beneficiar, cu respectarea termenelor prevăzute de Manualul de procedură pentru evaluarea, selectarea și contractarea cererilor de finanțare pentru proiecte aferente sub-măsurilor, măsurilor și schemelor de ajutor de stat sau de minimis aferente Programului Național de Dezvoltare Rurală 2014 – 2020 (Cod manual: M01–01).

Pentru Contractele/Deciziile de finanțare aferente proiectelor de investiții/sprijin forfetar se vor respecta pașii procedurali și se vor utiliza modelele de formulare din cadrul Manualului de procedură pentru evaluarea, selectarea și contractarea cererilor de finanțare pentru proiecte aferente sub-măsurilor, măsurilor și schemelor de ajutor de stat sau de minimis aferente Programului Național de Dezvoltare Rurală 2014 – 2020 (Cod manual: M 01–01)/modificare contracte - Manual de procedură pentru implementare – Secțiunea I: Modificarea contractelor de finanțare/Deciziilor de finanțare, (Cod manual: M 01-02), în funcție de măsura ale cărei obiective sunt atinse prin proiect și în funcție de Cererea de Finanțare utilizată.

Cursul de schimb utilizat se stabilește astfel:

* + pentru măsurile pentru care regulamentele europene nu prevăd plăți anuale de sprijin este cursul euro-leu de la data de 1 ianuarie a anului în care a fost luată decizia de acordare a finanțării, respectiv anul semnării contractului de finanțare, publicat pe pagina web a Băncii Central Europene [http://www.ecb.int/index.html;](http://www.ecb.int/index.html)
  + pentru măsurile în cadrul cărora sprijinul se acordă în plăți anuale, cursul de schimb aplicabil fiecărei plăți va fi cursul de schimb BCE valabil pentru data de 1 ianuarie a anului pentru care se efectuează plata respectivă.

Expertul CRFIR poate solicita informații suplimentare beneficiarului în vederea încheierii Contractului/Deciziei de finanțare, prin intermediul formularului C3.4L.

În cazul neîncheierii sau încetării Contractelor/Deciziilor finanțate prin Submăsura 19.2, CRFIR are obligația de a transmite către beneficiar și către GAL decizia de neîncheiere/încetare. Sumele aferente Contractelor/Deciziilor neîncheiate/încetate se realocă GAL, în vederea finanțării unui alt proiect din cadrul aceleași măsuri SDL în care era încadrat proiectul neîncheiat/încetat.

În cazul proiectelor pentru care nu s-au încheiat Contracte de finanțare, precum şi în cazul Contractelor de finanţare încetate, beneficiarii pot solicita restituirea Cererii de Finanțare, exemplar copie, în format electronic (CD).

Pe tot parcusul derulării Contractelor/Deciziilor de finanțare, AFIR poate dispune reverificarea proiectului dacă este semnalată o neregulă asupra aplicării procedurii de evaluare, contractare și implementare ce ridică suspiciuni de fraudă. În cazul în care se constată că s-a produs o neregulă în aceste etape de evaluare și derulare a Contractului/Deciziei de finanțare, AFIR poate dispune încetarea valabilității angajamentului legal printr-o notificare scrisă din partea AFIR, adresată beneficiarului, fără nicio altă formalitate și fără intervenția instanței judecătorești.

**ATENȚIE!** Pe durata de valabilitate (și monitorizare, în cadrul proiectelor de investiții/cu sprijin forfetar) a contractului de finanțare, beneficiarul va furniza GAL-ului orice document sau informație în măsură să ajute la colectarea datelor referitoare la indicatorii de monitorizare aferenți proiectului.

**7.2 Semnarea contractelor de finanțare**

Pentru proiectele aprobate, AFIR notifică beneficiarul privind selectarea cererii de finanțare în vederea prezentării documentelor necesare contractării, precum și a documentelor originale depuse în copie la Dosarul Cererii de Finanțare, pentru ca expertul AFIR să verifice conformitatea cu originalul acestora.

După soluţionarea contestaţiilor, AFIR va notifica solicitantul privind selectarea Cererii de finanţare în vederea semnării Contractului de finanţare pentru toate proiectele eligibile cu punctajul mai mare sau egal decât ultimul proiect intrat la finanţare, precum și proiectele cu punctajul total mai mare sau egal decât pragul de calitate lunar/ trimestrial dar mai mic decât punctajul ultimului proiect selectat pentru finanțare în situația în care nu sunt proiecte eligibile fără finanțare în Lista proiectelor nefinanţate din Raportul de Selecție Lunar/ Trimestrial.

În urma depunerii la AFIR a Cererii de finanţare și a documentelor în original solicitate la contractare, pe suport de hârtie, un proiect selectat poate fi declarat:

 **selectat pentru finanțare**, dacă în urma verificării documentelor sunt îndeplinite condițiile de eligibilitate și criteriile de selecție, caz în care se va notifica solicitantul în vederea prezentării la CRFIR în maxim 15 zile lucrătoare pentru luare la cunoştinţă, în vederea **semnării Contractului de finanţare** (Anexa nr. 4 la Ghidul solicitantului).

În cazul în care solicitantul nu se prezintă în termenul precizat în Notificare pentru a lua la cunoştinţă Contractul de finanțare şi nici nu anunţă AFIR că nu se poate prezenta în termen, atunci **se consideră că a renunţat la ajutorul financiar nerambursabil**.

 **neselectat pentru finanțare**, dacă în urma verificării documentelor nu sunt îndeplinite Condițiile de eligibilitate și Criteriile de selecție, caz în care se va notifica solicitantul.

**Verificarea conformității la încheierea Contractului de finanţare:**

Efectuarea conformităţii se va realiza **înainte de semnarea Contractului de finanţare** şi constă în verificarea Cererii de finanţare, respectiv dacă documentele originale aflate în posesia solicitantului corespund cu Cererea de finanţare depusă pe format de hârtie.

**Obiectul Contractului de finanţare** îl reprezintă **acordarea finanţării nerambursabile de către AFIR, pentru punerea în aplicare a Cererii de finanţare asumată de către solicitant**.

Beneficiarului i se va acorda finanţarea nerambursabilă în termenii şi condiţiile stabilite în Contractul de finanțare şi anexele acestuia, inclusiv în Cererea de finanţare aprobată, pe care acesta **are obligaţia de a le respecta.**

IMPORTANT !

Se recomandă ca solicitantul, respectiv beneficiarul sprijinului financiar, să consulte integral textul Contractului de finanţare şi al anexelor acestuia, să-și asume cele prevăzute în acestea iar după semnarea contractului, trebuie să se asigure că a intrat în posesia acestora

Perioada de implementare a contractului este de maxim 3 ani de la data semnarii deciziei de finantare, dar nu trebuie să depășească data de 30.09.2023;

***Durata de valabilitate a Contractului de finanțare***

*Cuprinde durata de execuţie a Contractului de finanțare, la* ***care se adaugă 3 ani de monitorizare*** *de la data ultimei plăţi efectuate de către Autoritatea Contractantă*

Documente necesare la contractarea fondurilor:

În vederea încheierii Contractului de Finanțare în termen de maxim 4 luni/ 7 luni după caz, de la primirea Notificării privind selectarea Cererii de Finanțare, solicitantul va depune la sediul OJFIR (cazul proiectelor fără C+M)/ CRFIR (cazul proiectelor cu C+M) următoarele documente, cu caracter obligatoriu:

**1. *Un exemplar original al Cererii de Finanțare şi a documentelor anexe*** pe suport de hârtie, conform documentaţiei depuse on - line. Pentru confruntarea documentelor depuse atât pe suport de hartie, cât și on-line, beneficiarul va prezenta și exemplarul original al Cererii de Finanțare, cu anexele aferente.

**2. *Documentul/ documentele în original, care dovedesc capacitatea şi sursa de cofinanţare* privată** a investiției, prin extras de cont și/sau contract de credit acordat în vederea implementării proiectului. În cazul în care dovada co-finanţării se prezintă **prin extras de cont,** acesta va fi vizat şi datat de instituția financiară cu cel mult 5 zile lucrătoare înainte de data depunerii la OJFIR / CRFIR și va fi însoțit de Angajamentul solicitantului (model afișat pe site www.afir.info) că minimum 50% din disponibilul de cofinanțarea privată va fi destinat plăților aferente implementării proiectului. AFIR va verifica cheltuielile în extrasul de cont depus la dosarul aferent primei tranșe de plată.

În cazul în care implementati mai multe proiecte în cadrul PNDR, trebuie să prezentați dovada cofinanţării private cumulat pentru toate proiectele.

Se va depune totodată, un document de la instituția financiară cu datele de identificare a acesteia și a contului aferent proiectului FEADR - denumirea, adresa instituției financiare, codul IBAN al contului în care se derulează operațiunile cu AFIR (în original);

3. **Certificate care să ateste lipsa datoriilor restante fiscale şi sociale** emise de Direcţia Generală a Finanţelor Publice și de primăriile pe raza cărora îşi au sediul social și puncte de lucru (numai în cazul în care solicitantul este proprietar asupra imobilelor) şi dacă este cazul, graficul de reeşalonare a datoriilor către bugetul consolidat, (în original).

**4. Document emis de DSP județeană** (dacă este cazul) conform protocolului de colaborare dintre AFIR şi MS publicat pe pagina de internet www.afir.info;

**5. Document emis de DSVSA** (dacă este cazul), conform Protocolului de colaborare dintre AFIR şi ANSVSA publicat pe pagina de internet [www.afir.info](http://www.afir.info)

**6. Document emis de ANPM** conform protocolului de colaborare AFIR ANPM-GM**:**

a) Clasarea notificării

sau

b) Decizia etapei de încadrare ca document final (prin care se precizează că proiectul nu se supune evaluării impactului asupra mediului şi nici evaluării adecvate)

sau

c) Acord de mediu în cazul în care se impune evaluarea impactului preconizat asupra mediului

sau

d) Acord de mediu în cazul evaluării impactului asupra mediului și de evaluare adecvată (daca este cazul)

sau

e) Aviz Natura 2000 pentru proiectele care impun doar evaluare adecvată.

Termenul de prezentare a documentului emis de ANPM menționat la literele a / b este de maximum 4 luni de la primirea de către solicitant a notificării privind selectarea Cererii de finanțare, iar termenul de prezentare a documentului emis de ANPM menționat la literele c/d/e, este de 7 luni de la primirea notificării privind selectarea cererii de finanțare. Documentul solicitat se depune înainte de semnarea contractului de finanțare cu AFIR.

După expirarea termenului, Contractul de Finanţare nu mai poate fi semnat.

**7.** Cazier judiciar (fără înscrieri privind sancţiuni economico-financiare) al solicitantului si reprezentantului legal, în original, valabil la data încheierii contractului de finantare, în conformitate cu prevederile Legii nr. 290/2004 privind cazierul judiciar, republicată, cu modificările şi completările ulterioare.

**8**. Cazier fiscal al solicitantului (în original)

**9. Extras de Carte Funciară pentru informare, dacă este cazul.**

**Atenție! Nedepunerea documentelor obligatorii în termenele prevăzute conduce la neîncheierea Contractului de finanţare!**

**În urma depunerii la AFIR a Cererii de Finanțare și a documentelor anexe solicitate pe suport de hartie, în vederea contractării, un proiect selectat poate fi declarat neeligibil, dacă în urma verificării acestora nu sunt îndeplinite condițiile de eligibilitate.**

**Pentru investiţiile care prevăd construcţii-montaj, proiectul tehnic de execuţie (însoțit de**

**graficul de realizare a investiției, în cazul în care investiția se realizează pe baza acestuia) se avizează după semnarea contractului de finanţare de către AFIR.**

Perioada de implementare a contractului este de maxim 3 ani de la data semnarii deciziei de finantare, dar nu trebuie să depășească data de 30.09.2023;

Duratele de execuție prevăzute mai sus, se suspendă, în situația în care pe parcursul implementării proiectului se impune obținerea, din motive neimputabile beneficiarului, de avize/ acorduri/ autorizații, după caz, pentru perioada de timp necesară obținerii acestora.

***Durata de valabilitate a Contractului de Finanţare***

*Cuprinde durata de execuţie a contractului, la care se adaugă* ***5 ani de monitorizare de la data ultimei plăţi*** *efectuată de Autoritatea Contractantă.*

De asemenea, pe o perioadă de 5 ani de la ultima tranşa de plată efectuată de Agenţie, Beneficiarul se obligă să:

 respecte și să mențină criteriile de eligibilitate şi de selecţie;

 să nu modifice obiectivele prevăzute în Studiul de Fezabilitate, parte integrantă din Contractul şi Cererea de finanțare,

 să nu înstrăineze investiţia;

 să nu îşi înceteze activitatea pentru care va fi finanţat.

**Atenție! În cazul nerespectării acestora, sumele acordate vor fi recuperate integral.**

**Precizări referitoare la durata de valabilitate și monitorizare a contractului de finanțare:**

Durata de valabilitate a contractului de finanțare cuprinde durata de execuție a contractului, la care se adaugă **3 ani monitorizare de la data ultimei plăți efectuate** de Autoritatea Contractantă.

**Odată cu depunerea cererii de finanțare, se înțelege că solicitantul își dă acordul în cee ace privește publicarea pe site-ul AFIR a datelor de contact (denumire, adresă, titlu, valoare proiect).**

Dacă beneficiarul nu prezintă documentele prevăzute în Notificare sau nu se prezintă spre semnare la termenul stabilit și nici nu solicită, în scris, Autorității Contractante alte termene, atunci se consideră că a renunțat la ajutorul financiar. În cazul în care beneficiarul solicită prelungirea termenului de prezentare a clarificărilor solicitate, noul termen nu poate depăși termenul inițial stabilit cu mai mult de 10 zile.

Pentru contractele care nu au fost aprobate, expertul CE SLIN CRFIR transmite o adresă către solicitanți și către GAL, prin care îi informează asupra motivelor de neîncheiere a Contractului de finanţare. Adresa va fi transmisă în două zile de la data refuzului Autorității Contractante de a încheia Contractul de finanţare.

Contractul de finanțare (Formularul C1.1L) se va redacta în limba română, în două exemplare, împreună cu două exemplare din anexele acestuia. Contractul de finanţare va avea ataşate următoarele anexe, documente care vor fi parte integrantă a acestuia, având aceeași putere juridică:

|  |  |
| --- | --- |
| Anexa I | Prevederi generale |
| Anexa II | Instrucțiuni de plată pentru beneficiarii măsurii M3-6A |
| Anexa III | Materiale și activități de informare de tip publicitar |

**7.3 Modificarea contractelor de finanțare**

Contractul de finanţare semnat de către Autoritatea Contractantă și de către beneficiar poate fi modificat, în conformitate cu dispoziţiile Articolului 9 din Anexa I – Prevederi generale, numai dacă circumstanţele executării proiectului s-au schimbat începând de la data iniţială a semnării Contractului.

Orice modificare a Contractului de finanțare se va face în baza unor motive justificate și întemeiate și doar cu acordul ambelor părţi, cu excepţia situaţiei în care intervin modificări ale legislaţiei aplicabile finanţării nerambursabile și a situației în care intervin modificări procedurale, când Autoritatea Contractantă va notifica în scris beneficiarul cu privire la aceste modificări, iar beneficiarul se obligă a le respecta întocmai.

Beneficiarul trebuie să solicite în scris Autorității Contractante orice modificare a Contractului de finantare, inclusiv a anexelor acestuia, completând Formularul C 3.1L - ,,*Notă explicativă pentru modificarea Contractului de finanțare*”. Formularul C 3.1L se va prelua din Manualul de procedură pentru implementare – Secțiunea I Modificarea Contractelor de finanțare/Deciziilor de finanțare (cod manual: M 01 – 02), care poate fi consultat pe pagina de internet a AFIR .

**Precizări generale legate de modificarea contractului de finanțare:**

* Beneficiarul poate solicita modificarea contractului de finanțare numai în perioada de execuție a acestuia stabilită prin contract și nu poate avea caracter retroactive;
* Orice modificare din contract se face cu acordul ambelor părți contractante, cu excepția situațiilor în care intervin modificări ale legislației aplicabile finanțării nerambursabile, când Autoritatea contractantă va notifica în scris Beneficiarul cu privire la aceste modificări, iar beneficiarul se obliga a le respecta întocmai.
* Beneficiatrul poate efectua modificări tehnice și financiare , în sensul realocărilor între liniile bugetare, dacă acestea nu schimbă scopul principal al proiectului și nu afectează funcționalitatea investiției, criteriile de eligibilitate și selecție pentru care proiectul a fost selectat și contractat, iar modificarea financiară se limitează transferal de maxim 10% din suma înscrisă initial în cadrul bugetului între capitole bugetare de cheltuieli eligibile și fără diminuarea valorii totale eligibile a proeictului, cu notificarea prealabilă a Autorității Contractante, fără a fi însă necesară amendarea Contractului de Finanțare prin act aditional.
* Beneficiarul va prezenta o Notă explicativă, în cazul solicitării de modificare a contractului de finanțare prin act aditional sau la solicitarea autorității contractante.

În cazul constatării unor nereguli cu privire la încheierea ori executarea Contractului, inclusiv în cazul în care beneficiarul este declarat în stare de incapacitate de plată sau a fost declanșată procedura insolvenței/falimentului, precum și în situația în care Autoritatea Contractantă constată că cele declarate pe propria răspundere de beneficiar, prin reprezentanții săi, nu corespund realității sau documentele/autorizațiile/avizele depuse în vederea obținerii finanțării nerambursabile sau constatata ca fiind neadecvate/false/incomplete/expirate/inexacte/ nu corespund realității, Autoritatea Contractantă poate înceta valabilitatea contractului, de deplin drept, printr-o notificare scrisă adresată beneficiarului, fără punere în întârziere, fără nicio altă formalitate și fără intervenția instanței judecătorești.

În aceste cazuri beneficiarul va restitui integral sumele primite ca finanțare nermabursabilă, împreună cu dobânzi și penalități în procentul stabilit, conform dispozițiilor legale în vigoare și în conformitate cu prevederile contractuale.

**7.4 Încetarea contractului de finanțare**

Dacă pe parcursul perioadei de implementare a proiectului Autoritatea Contractantă constată neîndeplinirea de către beneficiar a obligațiilor asumate la semnarea Contractului de finanțare sau omisiunea notificării AFIR/CRFIR în cazul operării unor modificări care afectează Contractul de finanțare sau în cazul în care se constată deficiențe în implementare, se va demara procedura de încetare a Contractului de finanțare în conformitate cu prevederile Anexei I – "Prevederi generale" și recuperarea ajutorului financiar nerambursabil acordat (dacă au fost efectuate plăți).

Părţile pot decide, prin acord, încetarea Contractului de finanțare și ca urmare a solicitării scrise din partea beneficiarului, aprobată de Autoritatea Contractantă, caz în care beneficiarul va restitui integral sumele primite ca finanţare nerambursabilă până la data încetării Contractului. Decizia de încetare a Contractului de finanțare va fi comunicată și GAL.

**Capitolul 8. Achiziții și plăți**

**8.1 Achiziții**

În funcție de tipul de beneficiar (public/privat) conform fișei măsurii în care se încadrează proiectul, beneficiarii vor aplica fie legislația de achiziții publice, precum și Manualul de achiziții publice și Instrucțiunile de achiziții pentru beneficiari publici, fie Manualul operațional de achiziții pentru beneficiarii privați ai PNDR 2014-2020 și Instrucțiunile de achiziții pentru beneficiarii privați, în conformitate cu cerințele AutoritățiiContractante.

Nerespectarea de către beneficiarii FEADR a Instrucţiunilor privind achiziţiile publice/private - anexă la contractul de finanţare, atrage neeligibilitatea cheltuielilor aferente achiziţiei de servicii, lucrări sau bunuri.

Pentru a facilita buna desfăşurare a procedurilor de achiziţii, beneficiarii vor folosi fişele de date model, specifice fiecarui tip de investiţie, ce se regăsesc în instrucţiunile anexa la contractual de finantare. Termenul de finalizare al achizitiilor şi depunerea acestora spre avizare la centrele regionale, se va corela cu termenul limită în care trebuie să se încadreze depunerea primei tranşe de plată menţionată la art. 4 din HG 226/2015, cu modificarile si completarile ulterioare.

Achiziţia de lucrări şi documentaţiile tehnice ce se vor publica în SEAP, vor avea la bază proiectul tehnic de execuţie avizat în prealabil de către AFIR.

Atenție! Solicitanții care vor derula procedura de achiziții servicii înainte de semnarea contractului de finanțare cu AFIR, vor respecta prevederile procedurii de achiziții servicii din manualul de achiziții postat pe pagina de internet AFIR.

Contractele de achiziție publică a Studiului de fezabilitate (SF) sau a Documentației de avizare a lucrărilor de intervenții (DALI) vor conține, în mod obligatoriu, clauze prin care prestatorul se obligă să cesioneze, în mod exclusiv, autorității contractante, drepturile patrimoniale de autor asupra SF/DALI, fără a fi limitat la un teritoriu și timp, în condițiile Legii nr. 8/1996, cu modificările și completările ulterioare.

Prestatorul nu va emite niciun fel de pretenții în privința atribuirii contractului pentru realizarea proiectului tehnic, a detaliilor de execuție, documentațiilor necesare pentru obținerea acordurilor, avizelor și autorizațiilor.

Pentru achiziția serviciilor de elaborare a documentației tehnice de execuție (PT), în cazul în care, operatorul economic care a elaborat studiul de fezabilitate / documentația de avizare a lucrărilor de intervenții / sau alte documentații tehnice ce stau la baza, sau fac parte din caietele de sarcini, se regăsește printre ofertanți în calitate de ofertant/asociat/subcontractant/tert susținător, acesta trebuie să aducă la cunoștința autorității contractante (comisiei de evaluare) această stare de fapt, și să prezinte o declarație din care să rezulte că implicarea sa în activitatea de elaborara acestora (SF, DALI, alte documentații tehnice) nu este de natură să denatureze concurența prin apariția unui eventual conflict de interese.

**Regimul conflictului de interese:**

În contextul derulării achiziţiilor publice, se vor respecta regulile de evitare a conflictului de interese prevazute in capitolul II, secţiunea 4 din Legea nr. 98/2016 privind achizițiile publice, cu completările ulterioare.

Cu titlu exemplificativ, reprezintă situaţii potenţial generatoare de conflict de interese, următoarele:

a) participarea în procesul de verificare/evaluare a solicitărilor de participare/ofertelor a persoanelor care deţin părţi sociale, părţi de interes, acţiuni din capitalul subscris al unuia dintre ofertanţi/candidaţi, terţi susţinători sau subcontractanţi propuşi ori a persoanelor care fac parte din consiliul de administraţie/organul de conducere sau de supervizare a unuia dintre ofertanţi/candidaţi, terţi susţinători ori subcontractanţi propuşi;

b) participarea în procesul de verificare/evaluare a solicitărilor de participare/ofertelor a unei persoane care este soţ/soţie, rudă sau afin, până la gradul al doilea inclusiv, cu persoane care fac parte din consiliul de administraţie/organul de conducere sau de supervizare a unuia dintre ofertanţi/candidaţi, terţi susţinători ori subcontractanţi propuşi;

c) participarea în procesul de verificare/evaluare a solicitărilor de participare/ofertelor a unei persoane despre care se constată sau cu privire la care există indicii rezonabile/informaţii concrete că poate avea, direct ori indirect, un interes personal, financiar, economic sau de altă natură, ori se află într‐o altă situaţie de natură să îi afecteze independenţa şi imparţialitatea pe parcursul procesului de evaluare;

d) situaţia în care ofertantul individual/ofertantul asociat/candidatul/ subcontractantul propus/terţul susţinător are drept membri în cadrul consiliului de administraţie/organului de conducere sau de supervizare şi/sau are acţionari ori asociaţi semnificativi persoane care sunt soţ/soţie, rudă sau afin până la gradul al doilea inclusiv ori care se află în relaţii comerciale cu persoane cu funcţii de decizie în cadrul autorităţii contractante sau al furnizorului de servicii de achiziţie implicat în procedura de atribuire;

e) situaţia în care ofertantul/candidatul a nominalizat printre principalele persoane desemnate pentru executarea contractului persoane care sunt soţ/soţie, rudă sau afin până la gradul al doilea inclusiv ori care se află în relaţii comerciale cu persoane cu funcţii de decizie în cadrul autorităţii contractante sau al furnizorului de servicii de achiziţie implicat în procedura de atribuire.

Prin acţionar sau asociat semnificativ se înţelege persoana care exercită drepturi aferente unor acţiuni care, cumulate, reprezintă cel puţin 10% din capitalul social sau îi conferă deţinătorului cel puţin 10% din totalul drepturilor de vot în adunarea generală.

De asemenea, poate fi considerat conflict de interese situația în care ofertantul câştigător deţine pachetul majoritar de acţiuni în două firme participante pentru acelaşi tip de achiziţie (art. 14 dinOUG 66/2011, cu modificările și completările ulterioare).

Pe parcursul derulării procedurilor de achiziţii, la adoptarea oricărei decizii, trebuie avute în vedere principiile prevăzute la art. 2 din Legea nr. 98/2016 privind achizițiile publice, cu completările ulterioare.

**8.2 Plăți**

Pentru investiţiile care prevăd construcţii-montaj, proiectul tehnic se va depune spre avizare la AFIR după încheierea contractului de finanțare, respectiv înainte de depunerea primei tranșe de plată (în original).

Beneficiarii prezintă **cererea pentru prima tranşă de plată şi documentele justificative în termen de cel mult 6 luni de la data semnării Contractului de finanţare**, în cazul proiectelor pentru investiţii în achiziţii simple, respectiv **în termen de cel mult 12 luni în cazul proiectelor pentru investiţii ce presupun construcţii-monta**j de la data semnării Contractului de finanţare. Aceste termene se pot prelungi cu cel mult 6 luni, cu plata penalităţilor prevăzute în Contractul de Finanţare.

**Nedepunerea** cererii de plată menţionate la alin. (4) are ca efect **rezilierea Contractului de finanţare**.

**Atenție!** Beneficiarul este obligat **să nu înstrăineze şi/sau să nu modifice substanțial investiția realizată** prin proiect pe o perioadă de **5 ani de la ultima plată** efectuată de Agenţie.

Sprijinul financiar acordat trebuie utilizat în scopul activității propuse prin proiect și nu în interes personal!

Pentru toate proiectele, dosarul Cererii de Plată se depune în trei exemplare, pe suport de hârtie, la care se ataşează pe suport magnetic documentele întocmite de beneficiar, la GAL DD, in vederea realizarii conformitatii. Un exemplar al dosarului cererii de plata va fi pastrat la GAL, urmand ca doua exemplare, alaturi de sa fie depuse de catre beneficiar la sediul OJFIR.

**Dosarul Cererii de Plată trebuie să cuprindă documentele justificative prevăzute în INSTRUCŢIUNILE DE PLATĂ (Anexa la Contractul de finanţare) pe pagina de internet a AFIR** [**http://www.afir.info**](http://www.afir.info) **.**

**Termenul limită de efectuare a plăţilor către beneficiar este de maxim 90 de zile calendaristice de la data înregistrării cererii de plată conforme la OJFIR.**

**ASPECTE GENERALE PRIVIND AVIZAREA ACHIZIȚIILOR ȘI RAMBURSAREA PLĂȚILOR**

Verificarea și aprobarea achizițiilor efectuate de beneficiari se va desfășura în conformitate cu prevederile Manualului de achiziții publice/ Manualului operațional de achiziții pentru beneficiarii privați ai PNDR 2014-2020, respectiv Instrucțiunile privind achizițiile publice/private - anexă la Contractul de finanțare, în funcție de tipul de beneficiar (public/privat), conform fișei măsurii în care se încadrează proiectul.

În etapa de autorizare a plăților, toate cererile de plată trebuie să fie depuse la GAL pentru efectuarea conformității. În urma realizării verificării, în situația în care cererea de plată a fost declarată conformă, beneficiarul depune Dosarul cererii de plată, însoțit de Fișa de verificare a conformității emisă de GAL, la structurile teritoriale ale AFIR (OJFIR/CRFIR) responsabile de derularea contractului de finanțare. În vederea verificării realizării acestui pas procedural la nivelul OJFIR/CRFIR, în toate formularele de plată dedicate verificării conformității DCP, se va adăuga un rând cu următorul punct de verificare: *”Fișa de verificare a conformității Dosarului Cerere de Plată este completată, datată și semnată de către experții GAL, iar concluzia verificării este "conform".”*

În situația în care DCP este declarat neconform, beneficiarul poate să redepună la GAL Dosarul cererii de plată complet, cu respectarea termenelor prevăzute în Contractul de finanțare/Actul adițional/Declarațiile de eșalonare a depunerii DCP. Un DCP declarat neconform poate fi redepus o singură dată la GAL.

**Capitolul 9. Monitorizarea proiectelor**

Durata de valabilitate a contractului de finanţare cuprinde durata de execuţie a contractului, la care se adaugă **3 ani de monitorizare de la data ultimei plăţi efectuate de Autoritatea Contractantă.**

**Precizari referitoare la modificarea Contractului de finantare :**

• Beneficiarul poate solicita modificarea Contractului de Finanțare numai în cursul duratei de execuţie a acestuia stabilită prin contract şi nu poate avea efect retroactiv.

• Orice modificare la contract se va face cu acordul ambelor părţi contractante, cu excepţia situaţiilor în care intervin modificări ale legislaţiei aplicabile finanţării nerambursabile, când Autoritatea Contractantă va notifica în scris Beneficiarul cu privire la aceste modificări, iar Beneficiarul se obligă a le respecta întocmai.

• Beneficiarul va prezenta o Notă explicativă, în cazul solicitării de modificare a contractului de finanţare prin act adiţional sau la solicitarea Autorităţii Contractante.

În aceste cazuri, beneficiarul va restitui integral sumele primite ca finanţare nerambursabilă, împreună cu dobânzi şi penalităţi în procentul stabilit conform dispoziţiilor legale în vigoare, şi în conformitate cu dispoziţiile contractuale.

Prin excepţie, în situaţia în care neîndeplinirea obligaţiilor contractuale nu este de natură a afecta condiţiile de eligibilitate şi selecţie a proiectului, recuperarea sprijinului financiar se va realiza în mod proporţional cu gradul de neîndeplinire.

Anterior încetării Contractului de Finantare, Autoritatea Contractantă poate suspenda contractul şi/sau plăţile ca o măsură de precauţie, fără o avertizare prealabilă.

**Capitolul 10. Informații utile pentru accesarea fondurilor nerambursabile**

* 1. **Documentele necesare depunerii cererii de finanțare (numerotate conform poziției din cererea de finanțare)**

|  |  |
| --- | --- |
| TIP DOCUMENT | Observatii |
| DOC. 1.a) **Studiul de Fezabilitate/MJ** (atat pentru proiectele care prevad constructii-montaj cat si pentru proiectele fara constructii-montaj) (Anexa 2 din Ghidul solicitantului).  DOC. 1.b) **Expertiza tehnică de specialitate** asupra construcţiei existente (in cazul proiectelor care prevăd modernizarea/ finalizarea construcţiilor existente/achiziţii de utilaje cu montaj **care schimbă regimul de exploatare a** **construcţiei existente)**  DOC 1.c) **Raportul privind stadiul fizic al lucrărilor** (în cazul proiectelor care prevăd modernizarea/ finalizarea construcţiilor existente/ achiziţii de utilaje cu montaj **care schimbă regimul de exploatare a construcţiei** **existente). (numai în cazul construcțiilor nefinalizate** |  |
| DOC. 2.1 **Situaţiile financiare** (bilanţ – formularul 10, contul de profit şi  pierderi - formularul 20, formularele 30 și 40), precedente anului depunerii  proiectului înregistrate la Administraţia Financiară,în care rezultatul  operaţional (rezultatul de exploatare din contul de profit și pierdere -  formularul 20 ) să fie pozitiv (inclusiv 0).  În cazul în care solicitantul este înfiinţat cu cel puţin doi ani financiari înainte de anul depunerii cererii de finanţare se vor depune ultimele două situaţii financiare). Exceptie fac intreprinderile infiintate in anul depunerii cererii de finantare – dar nu mai putin de 6 luni.  **Sau**  Doc 2.2 **Declaraţie** privind veniturile realizate din Romania în anul precedent depunerii proiectului, înregistrată la Administraţia Financiară (formularul 200) insotita de Anexele la formular in care rezultatul brut (veniturile sa fie cel puţin egale cu cheltuielile) obtinut in anul precedent depunerii proiectului sa fie pozitiv (inclusiv 0)  DOC. 2.3 **Declaraţia privind veniturile din activităţi agricole** impuse pe norme de venit (formularul 221), document obligatoriu de prezentat la depunerea cererii de finanţare;  **sau**  DOC. 2.4 **Declaraţia de inactivitate** înregistrată la Administraţia Financiară, în cazul solicitanţilor care nu au desfăşurat activitate anterior depunerii proiectului.  Notă:  Având în vedere modificarea codului fiscal pe anul 2018, prin introducerea Declarației Unice privind impozitul pe venit și contribuțiile sociale datorate de persoanele fizice (Formularul 212), se acceptă depunerea acestui formular în locul Formularelor 221, si 220 prezente în lista documentelor din Cererea de Finantare, cap. E si din Ghidul M3/6A, postate pe site: gal-deltadunarii.ro. |  |
| DOC. 3. Documente pentru terenurile și/sau clădirile aferente realizarii investiției :  DOC. 3.1 Pentru proiectele care presupun realizarea de lucrări de construcție sau achizitia de utilaje/echipamente cu montaj, se va prezenta înscrisul care să certifice, după caz:  **a) Dreptul de proprietate privată**  **b) Dreptul de concesiune**  **c) Dreptul de superficie;**  Actele doveditoare ale dreptului de proprietate privată, reprezentate de  înscrisurile constatatoare ale unui act juridic civil, jurisdicțional sau  administrativ cu efect constitutiv translativ sau declarativ de proprietate, precum:  - Actele juridice translative de proprietate, precum contractele de vânzarecumpărare, donație, schimb, etc;  - Actele juridice declarative de proprietate, precum împărțeala judiciară sau tranzacția;  - Actele jurisdicționale declarative, precum hotărârile judecătorești cu putere de res-judicata, de partaj, de constatare a uzucapiunii imobiliare, etc.  - Actele jurisdicționale, precum ordonanțele de adjudecare.  Contract de concesiune care acoperă o perioadă de cel puțin 10 ani începând cu anul depunerii cererii de finanţare, corespunzătoare asigurării sustenabilității investiției şi care oferă dreptul titularului de a executa lucrările de construcție prevăzute prin proiect, în copie.  În cazul contractului de concesiune pentru cladiri, acesta va fi însoțit de o adresă emisă de concedent care să specifice dacă pentru clădirea concesionată există solicitări privind retrocedarea. În cazul contractului de concesiune pentru terenuri, acesta va fi însoțit de o adresă emisă de concedent care să specifice:  - suprafaţa concesionată la zi - dacă pentru suprafaţa concesionată există  solicitări privind retrocedarea sau diminuarea şi dacă da, să se menţioneze care este suprafaţa supusă acestui proces;  - situaţia privind respectarea clauzelor contractuale, dacă este în graficul de realizare a investiţiilor prevăzute în contract, dacă concesionarul şi-a respectat graficul de plată a redevenţei şi alte clauze.  Contract de superficie care acoperă o perioadă de cel puțin 10 ani începând cu anul depunerii cererii de finanţare, corespunzătoare asigurării sustenabilității investiției şi care oferă dreptul titularului de a executa lucrările de construcție prevăzute prin proiect, în copie. |  |
| **Documentele de mai sus vor fi însoțite de:**  **Documente cadastrale şi documente privind înscrierea imobilelor în evidențele de cadastru și carte funciară (extras de carte funciară pentru informare din care să rezulte inscrierea imobilului în cartea funciară, precum și încheierea de carte funciară emisă de OCPI)**, în termen devalabilitate la data depunerii (emis cu maxim 30 de zile înaintea depuneriiproiectului).  DOC. 3.2 Pentru proiectele care propun doar dotare, achizitie de masini si/  sau utilaje fara montaj sau al caror montaj nu necesita lucrari de constructii si/ sau lucrari de interventii asupra instalatiilor existente (electricitate, apa, canalizare, gaze, ventilatie, etc.), se vor prezenta înscrisuri valabile pentru o perioadă de cel putin 10 ani începând cu anul depunerii cererii de finanţare care să certifice, după caz:  a) dreptul de proprietate privată,  b) dreptul de concesiune,  c) dreptul de superficie,  d) dreptul de uzufruct;  e) dreptul de folosinţă cu titlu gratuit;  f) împrumutul de folosință (comodat)  g) dreptul de închiriere/locațiune  **De ex.: contract de cesiune, contract de concesiune, contract de**  **locațiune/închiriere, contract de comodat.**  “Înscrisurile menționate la punctul 3.2 se vor depune respectand una dintre cele 2 conditii (situatii) de mai jos:  A. vor fi însoțite de:  -Documente cadastrale şi documente privind înscrierea imobilelor în  evidențele de cadastru și carte funciară (extras de carte funciară pentru  informare din care să rezulte înscrierea dreptului în cartea funciară, precum și încheierea de carte funciară emisă de OCPI), în termen de valabilitate la data depunerii (emis cu maxim 30 de zile înaintea depunerii proiectului)  SAU  B. vor fi încheiate în formă autentică de către un notar public sau emise de o autoritate publică sau dobândite printr-o hotărâre judecătorească.  În situaţia în care imobilul pe care se execută investiţia nu este liber de sarcini (ipotecat pentru un credit) se va depune acordul creditorului privind execuţia investiţiei şi graficul de rambursare a creditului. |  |
| DOC. 4. **Extras din Registrul agricol** – în copie cu ştampila primăriei şi menţiunea "Conform cu originalul" pentru dovedirea calităţii **de membru al** **gospodăriei agricole.** |  |
| DOC. 5. **Copia actului de identitate** pentru reprezentantul legal de proiect (asociat unic/asociat majoritar/administrator/PFA, titular II, membru IF). |  |
| DOC. 6. **Documente care atestă forma de organizare a solicitantului.**  DOC. 6.1 **Hotărâre judecătorească** definitivă pronunţată pe baza actului de constituire și a statutului propriu în cazul Societăţilor agricole, însoțită de Statutul Societății agricole;  DOC. 6.2 **Act constitutiv** pentru Societatea cooperativă agricolă. |  |
| DOC. 7.1 **Certificat de cazier judiciar al** solicitantului- persoană juridică  DOC. 7.2 **Certificat de cazier judiciar al** reprezentantului legal-persoană fizică | La Contractare |
| DOC. 8.1 **Certificat de atestare fiscală pentru întreprindere**  DOC. 8.2 **Certificat de atestare fiscală pentru reprezentantul legal**;  Certificatele vor fi emise de către Direcţia Generală a Finanţelor Publice şi de primăriile de pe raza cărora îşi au sediul social şi punctele de lucru (numai în cazul în care solicitantul este proprietar asupra imobilelor) şi, dacă este cazul, graficul de reeşalonare a datoriilor către bugetul consolidat. | La Contractare |
| DOC. 9. **Document emis de AJPM**, în conformitate cu Protocolul AFIRANPM- GNM. | La Contractare |
| DOC. 10. **Declaraţie** privind încadrarea întreprinderii în categoria  întreprinderilor mici şi mijlocii (Anexa 6.1din Ghidul solicitantului) |  |
| DOC. 11. **Declaraţie** pe propria răspundere a solicitantului privind respectarea regulii de cumul a ajutoarelor de minimis (Anexa 6.2 din Ghidul solicitantului) |  |
| DOC. 12. **Documente care dovedesc capacitatea şi sursa de co-finanţare**  a investiţiei emise de o instituţie financiară în original (extras de cont şi/ sau contract de credit) în termen de maxim 90 de zile de la primirea notificării privind selectarea cererii de finanţare; | La Contractare |
| DOC. 13. **Adresă emisă de instituţia financiară (bancă/trezorerie)** cu  datele de identificare ale băncii şi ale contului aferent proiectului FEADR  (denumirea, adresa băncii, codul IBAN al contului în care se derulează  operaţiunile cu AFIR). **Nu este obligatorie deschiderea unui cont separat**  **pentru derularea proiectului.** | La Contractare |
| DOC. 14. **Certificat de urbanism** pentru investitia propusă prin proiect /  **Autorizaţie de construire** pentru proiecte care prevăd construcţii, însoţit,  dacă este cazul, de actul de transfer a dreptului şi obligaţiilor ce decurg din Certificatul de urbanism şi o copie a adresei de înştiinţare. |  |
| DOC. 15. **Aviz specific privind amplasamentul** şi funcţionarea obiectivului  eliberat de ANT pentru construcţia/modernizarea sau extinderea structurilor de primire turistice cu funcțiuni de cazare sau restaurante clasificate conform Ordinului 65/2013 si in conformitate cu Ordonanţa de Urgenţă nr. 142 din 28 octombrie 2008, cu modificările şi completările ulterioare. |  |
| DOC. 16. **Certificat de clasificare eliberat de ANT** pentru structura de  primire turistică cu funcțiuni de cazare sau restaurante clasificate conform  Ordinului 65/2013 si in conformitate cu Ordonanţa de Urgenţă nr. 142 din 28 octombrie 2008 (în cazul modernizării/extinderii), cu modificările şi  completările ulterioare. |  |
| DOC. 17. **Declaraţie** pe propria răspundere a solicitantului cu privire la  neîncadrarea în categoria "firma în dificultate", semnată de persoana  autorizată să reprezinte intreprinderea, conform legii ".  Declaraţia va fi dată de toţi solicitanţii cu excepţia PFA-urilor, intreprinderilor individuale, intreprinderilor familiale şi a societăţilor cu mai puţin de 2 ani fiscali. |  |
| DOC. 18. **Declaraţie** pe propria răspundere a solicitantului ca nu a beneficiat de servicii de consiliere prin M-02 (Anexa 6.4 din Ghidul solicitantului) |  |
| DOC. 19. **Declaratie expert contabil** din care sa reiasa că solicitantul in anul precedent depunerii cererii de finanare a obtinut venituri din exploatare iar veniturile din activitățile agricole reprezintă cel puțin 50% din total venituri din exploatare ale solicitantului. |  |
| DOC. 20. **Document emis de DSP** județeană conform tipurilor de documente mentionate în protocolul de colaborare dintre AFIR și Ministerul Sănătății | La Contractare |
| DOC. 21. **Document emis de DSVSA**, conform Protocolului de colaborare  dintre AFIR şi ANSVSA publicat pe pagina de internet www.afir.info |  |
| DOC. 22. **Certificat de cazier fiscal** al solicitantului | La Contractare |
| DOC. 23. Alte documente (după caz) |  |

**10.2** **Lista documentelor/formularelor disponibile**

* Cererea de Finanţare – **Anexa 1**;
* Memoriu Justificativ achiziții simple – Anexa 2;
* Memoriu Justificativ – Anexa B;
* Memoriu Justificativ – Anexa C;
* Studiu de Fezabilitate. Proiectii financiare și indicatori financiari – **Anexa 2.1**;
* Studiu de fezabilitate-Anexa B – **Anexa 2;**
* Studiu de fezabilitate-Anexa C – **Anexa 2;**
* Studiu de fezabilitate-HG28/MJ – **Anexa 2;**
* Studiu de fezabilitate-HG907/MJ – **Anexa 2;**
* Model contract de finanțare – **Anexa 3**;
* Declarație raportare plăți către GAL – Anexa 4;
* Angajament pe proprie răspundere privin utilizarea cofinanțării privare – **Anexa 5;**
* Declarație încadrare în categoria de micro-întreprindere și întreprindere mică **- Anexa 6.1;**
* Declarație privind respectarea regulilor de cumul minimis **– Anexa 6.2;**
* Declarație cu privire la neîncadrarea în firme cu dificultate **– Anexa 6.3;**
* Declarație că solicitantul nu a beneficiat de servicii de consilierepe M02 **– Anexa 6.4;**
* Lista codurilor CAEN eligibile pentru accesarea măsurii M3-6A – **Anexa 7**;
* Lista codurilor CAEN eligibile doar pentru dotarea clădirilor pentru măsura M3/6A – **Anexa 8;**
* Lista zonelor cu potențial turistic ridicat **– Anexa 9;**
* Lista zonelor cu destinații eco-turistice **– Anexa 10;**
* Lista ariilor naturale protejate **– Anexa 11;**
* Instrucțiuni privind evitarea creării de condiții artificiale**;**
* **Declarație privind prelucrarea datelor cu character personal;**
* Fișa generală de evaluare CES-M3/6A;
* Fișa măsurii M3-6A;
* Formular de verificare a conformității dosarului cererii de plată DCP-M3/6A;
* Formular informații suplimentare IS-M36A;
* Formular vizită teren VT-M3/6A;
* Procedura de evaluare a proiectelor depuse la GAL DD;

**Dosarul CERERII DE FINANŢARE**:

**Cererea de Finanţare – Anexa 1** (document care reprezintă solicitarea completată electronic pe care potenţialul beneficiar o înaintează GAL în vederea obţinerii finanţării); <http://www.gal-deltadunarii.ro>

**Dosarul CERERII DE PLATĂ**:

**Cererea de Plată pentru avans** (Cerere de plată pentru solicitarea avansului); [link www.afir.info](file:///C:\Users\Administrator\Desktop\link%20www.afir.info)

**Cererea de Plată** (document care cuprinde o serie de documente justificative printre care declaraţia de cheltuieli, raportul de execuţie etc); [http://www.afir.info](http://www.afir.info/)

**Declaraţia de eşalonare a depunerii Dosarelor Cererilor de Plată** (document care prevede perioadele estimative de depunere a tranşelor de plată); [http://www.afir.info](http://www.afir.info/)

**Declaraţii** de bunuri/ servicii/ lucrări/ actualizări/ diverse și neprevăzute); [http://www.afir.info](http://www.afir.info/) **Raportul de execuţie** (document care prevede realizările fizice şi cele financiare); [http://www.afir.info](http://www.afir.info/)

**Declaraţia pe propria răspundere a beneficiarului** (document care prevede respectarea tuturor criteriilor de eligibilitate privind procedurile de achiziţie, a condiţiilor de eligibilitate menţionate în Cererea de Finanţare şi rambursarea cheltuielilor solicitate prin FEADR care nu vor face obiectul altor programe de finanţare nerambursabilă); [http://www.afir.info](http://www.afir.info/)

**Actele normative utile (Informaţii utile – Acte normative – Legislaţie specifică FEADR);** [http://www.afir.info](http://www.afir.info/)

De asemenea, în pagina de internet a GAL, http://www.gal-deltadunarii.ro puteţi consulta şi descărca: **Fişa Măsurii** (*Investiţii prin SDL Măsura M3/6A -Creșterea economiei prin dezvoltarea de activități neagricole);*

**10.3** **GAL Delta Dunării în sprijinul dumneavoastră**

Fiecare cetăţean din teritoriul GAL Delta Dunarii, precum și persoanele juridice de drept român care se încadrează în aria de finanţare a Măsurilor din cadrul SDL 2014-2020, au dreptul să beneficieze de fondurile europene nerambursabile pentru finanţarea propriilor proiecte de investiţii pentru dezvoltare rurală. GAL Delta Dunarii**” vă stă la dispoziţie de luni până vineri între orele 9:00 și 17:00 pentru a vă acorda informaţii privind modalităţile de accesare a măsurii M2/6A, dar și pentru a primi propunerile sau sesizările dumneavoastră privind derularea SDL.** Experţii GAL vă pot acorda, pe loc sau în termenul legal (maxim 30 de zile), orice informaţie necesară în demersul dumneavoastră pentru accesarea fondurilor europene.

**Experții GAL nu acordă consultanță privind realizarea proiectului.** Echipa GAL vă poate ajuta ori de câte ori aveţi o plângere, o reclamaţie sau o petiţie privind o situaţie care intră în aria de competenţă a GAL-ului.

**De asemenea, dacă consideraţi că sunteţi nedreptăţit, defavorizat sau sesizaţi posibile neregularităţi în derularea proiectelor, nu ezitaţi să vă adresaţi în scris GAL-ului, pentru soluţionarea problemelor.**

Pentru a reclama o anumită situaţie sau pentru a sesiza eventuale neregularităţi informaţi‐ne în scris. Trebuie să ţineţi cont că pentru a putea demara investigaţiile și aplica eventuale sancţiuni, reclamaţia sau sesizarea trebuie să fie explicită, să conţină informaţii concrete, verificabile și datele de contact ale persoanei care a întocmit respectiva reclamaţie sau sesizare. Pentru a afla detalii privind condiţiile și modalitatea de accesare, fondurile disponibile precum și investiţiile care sunt finanţate prin GAL, consultaţi acest Ghid. Dacă doriţi informaţii suplimentare puteți să formulaţi întrebări către GAL.

**10.4 Dicționar de termeni și condiții**

* **Activitate agricolă** conform cu prevederile art. 4(1)(c) din Reg. 1307/ 2013 înseamnă după caz:
  + producţia, creşterea sau cultivarea de produse agricole, inclusiv recoltarea, mulgerea, reproducerea animalelor şi deţinerea acestora în scopuri agricole;
  + menţinerea unei suprafeţe agricole într-o stare care o face adecvată pentru păşunat sau pentru cultivare, fără nicio acţiune pregătitoare care depăşeşte cadrul metodelor şi al utilajelor agricole uzuale, cu respectarea normelor de ecocondiționalitate, sau
  + efectuarea unei activităţi minime pe suprafeţele agricole menţinute în mod obișnuit într-o stare adecvată pentru păşunat sau pentru cultivare, pe terenul arabil prin îndepărtarea vegetației prin lucrări de cosit sau discuit sau prin erbicidare cel puțin o dată pe an, iar pe pajiștile permanente, prin pășunat cu asigurarea echivalentului unei încărcături minime de 0,3 UVM/ ha cu animalele pe care le exploatează sau un cosit anual, în conformitate cu prevederile legislației specifice în domeniul pajiștilor. În cazul pajiștilor permanente, situate la altitudini de peste 1800 m, menținute în mod natural într-o stare adecvată pentru pășunat, activitatea minimă constă în pășunat cu asigurarea unei încărcături minime de 0,3 UVM/ ha cu animalele pe care le exploatează;
  + în cazul viilor și livezilor activitatea agricolă minimă presupune cel puțin o tăiere anuală de întreținere și cel puțin o cosire anuală a ierbii dintre rânduri sau o lucrare anuală de întreținere a solului.
* **Activitate complementară** reprezintă activitatea care se desfăşoară în scopul completării/ dezvoltării/ optimizării activităţii principale sau activitatii de bază a solicitantului (pentru care are codurile CAEN autorizate), desfăşurată de acesta anterior depunerii proiectului.
* **Activitate mesteşugărească** - producerea şi comercializarea produselor care păstrează specificul execuţiei manuale şi artizanat, prestarea serviciilor care presupun un număr mai mare de operaţii executate manual în practicarea lor sau au ca scop promovarea mesteşugurilor, a meseriilor, a produselor şi serviciilor cu specific tradiţional (exemple: sculptura, cioplitul sau prelucrarea artistică a lemnului, confecţionarea instrumentelor muzicale, împletituri din fibre vegetale şi textile, confecţionarea obiectelor ceramice, grafică sau pictură, prelucrarea pielii, metalelor, etc)**.**
* **Activități productive** – activități în urma cărora se realizează unul sau mai multe produse pentru care prelucrarea s-a încheiat, care au parcurs în intregime fazele procesului de producție și care sunt utilizate ca atare, fără să mai suporte alte transformări, putând fi depozitate în vederea livrării sau expediate direct clienților: fabricarea produselor textile, îmbrăcăminte, articole de marochinărie, articole de hârtie și carton; fabricarea produselor chimice, farmaceutice; activități de prelucrare a produselor lemnoase; industrie metalurgică, fabricare construcții metalice, mașini, utilaje și echipamente; fabricare produse electrice, electronice, producere de combustibil din biomasă în vederea comercializării; producerea și utilizarea energiei din surse regenerabile pentru desfășurarea propriei activități, ca parte integrantă a proiectului, etc.
* **ADI ITI DD** – Asociația pentru Dezvoltare Intercomunitara ITI Delta Dunării - persoană juridică de drept privat, având statut de utilitate publică, care are ca și asociați în prezent 38 de UAT-uri, respectiv consiliul județean Tulcea, Consiliul Judetean Constanta, 5 UAT-uri urbane: Tulcea, Macin, Isaccea, Sulina Babadag, și 33 UAT-uri rurale dintre care 4 UAT-uri se afla pe teritoriul județului Constanța.
* **Activități turistice** - servicii turistice așa cum sunt definite în Legea Turismului.
* **Beneficiar** – persoană fizică autorizată sau intreprindere care a încheiat un Contract de finanţare cu AFIR pentru accesarea fondurilor europene prin FEADR.

În înţelesul art. 4 din R(UE) nr. 1307/ 2013 şi conform definiţiei din PNDR 2014 - 2020,

* ***Campingul*** este o structură de primire turistică destinată să asigure cazarea turiştilor în corturi sau rulote, astfel amenajate încât să permită acestora să parcheze mijloacele de transport, să îşi pregătească masa şi să beneficieze de celelalte servicii specifice acestui tip de unitate.
* **Bungalow -** structură de primire turistică de capacitate de cazare de maximum 8 camere (16 locuri), realizată de regulă din lemn sau din alte materiale similare. În zonele cu umiditate ridicată (munte, mare) acesta poate fi construit şi din zidărie. Este amplasat în perimetrul campingurilor.
* **Căsuţă tip camping** este un spaţiu de cazare de dimensiuni reduse (maximum 4 locuri), realizat din lemn sau alte materiale similare, compusă, de regulă, dintr-o cameră şi un mic antreu sau terasă şi uneori dotată şi cu grup sanitar propriu.
* În înţelesul art. 4 din R(UE) nr. 1307/ 2013 şi conform definiţiei din PNDR 2014 - 2020,
* **Cererea de finanţare** – reprezintă solicitarea depusă de potenţialul beneficiar în vederea obţinerii finanţării nerambursabile;
* **Data acordării ajutorului de minimis**– data la care dreptul legal de a primi ajutorul este conferit beneficiarului în conformitate cu regimul juridic național aplicabil.
* **Eligibil** – reprezintă îndeplinirea condiţiilor şi criteriilor minime de către un solicitant aşa cum sunt precizate în Ghidul solicitantului, Cererea de finanţare şi Contractul de finanțare pentru FEADR.
* **Evaluare** – acţiune procedurală prin care documentaţia pentru care se solicită finanţare este analizată pentru verificarea îndeplinirii condiţiilor minime pentru acordarea sprijinului şi pentru selectarea proiectului, în vederea contractării.
* **Exploataţia agricolă -** este o unitate tehnico-economică ce îşi desfăşoară activitatea sub o gestiune unică și are ca obiect de activitate exploatarea terenurilor agricole şi/ sau activitatea zootehnică.
* **Fermier** înseamnă o persoană fizică sau juridică (de drept public sau privat) sau un grup de persoane fizice sau juridice indiferent de statutul juridic pe care un astfel de grup şi membrii săi îl deţin în temeiul legislaţiei naţionale, a cărui exploatație se situează pe teritoriul Romaniei şi care desfășoară o activitate agricolă.
* **Fişa măsurii** – descrie motivaţia sprijinului financiar nerambursabil oferit, obiectivele măsurii, aria de aplicare şi acţiunile prevăzute, tipul de investiţie, menţionează categoriile de beneficiar şi tipul sprijinului;
* **Furnizare de servicii** – servicii medicale, sanitar-veterinare; reparații mașini, unelte, obiecte casnice; consultanță, contabilitate, juridice, audit; servicii în tehnologia informației și servicii informatice; servicii tehnice, administrative, transport rutier de mărfuri în contul terţilor, alte servicii destinate populației din spațiul rural, etc.
* **Gospodărie agricolă** - totalitatea membrilor de familie, a rudelor sau a altor persoane care locuiesc şi gospodăresc împreună, având buget comun, şi care, după caz, lucrează împreună terenul sau întreţin animalele, consumă şi valorifică în comun produsele agricole obţinute. Gospodăria poate fi formată şi dintr-un grup de două sau mai multe persoane între care nu există legături de rudenie, dar care declară că, prin înţelegere, locuiesc şi se gospodăresc împreună**.**
* **Industrii creative** - acele activități economice care se ocupă de generarea sau exploatarea cunoștințelor și informației (crearea de valoare economică (profit) prin proprietate intelectuală). Alternativ, sunt denumite industrii culturale sau domenii ale economiei creative: publicitatea, arhitectura, arta, meșteșugurile, design-ul, moda, filmul, muzica, artele scenei, editarea (publishing), cercetarea și dezvoltarea, software-ul, jocurile și jucăriile, TV & radio, jocurile video.
* **Întreprindere** - orice entitate care desfăşoară o activitate economică pe o piaţă, indiferent de forma juridică, de modul de finanţare sau de existenţa unui scop lucrativ al acesteia.
* **Întreprindere în activitate** - întreprinderea care desfășoară activitate economică și are situații financiare anuale aprobate corespunzătoare ultimului exercițiu financiar încheiat.
* **Întreprindere în dificultate** - o întreprindere care se află în cel puțin una din situațiile următoare:

În cazul unei societăți comerciale cu răspundere limitată (alta decât un IMM care există de cel puțin trei ani sau, în sensul eligibilității pentru ajutor pentru finanțare de risc, un IMM aflat la 7 ani de la prima sa vânzare comercială care se califică pentru investiții pentru finanțare de risc în urma unui proces de diligență efectuat de un intermediar financiar selectat), atunci când mai mult de jumătate din capitalul său social subscris a dispărut din cauza pierderilor acumulate. Această situație survine atunci când deducerea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societății) conduce la un rezultat negativ care depășește jumătate din capitalul social subscris. În sensul acestei dispoziții „societate cu răspundere limitată” se referă în special la tipurile de societăți menționate în anexa I la Directiva 2013/34/UE (1), iar „capital social” include, dacă este cazul, orice capital suplimentar.

În cazul unei societăți comerciale în care cel puțin unii dintre asociați au răspundere nelimitată pentru creanțele societății (alta decât un IMM care există de cel puțin trei ani sau, atunci când mai mult de jumătate din capitalul propriu așa cum reiese din contabilitatea societății a dispărut din cauza pierderilor acumulate. În sensul prezentei dispoziții, „o societate comercială în care cel puțin unii dintre asociați au răspundere nelimitată pentru creanțele societății” se referă în special la acele tipuri de societăți menționate în anexa II la Directiva 2013/34/UE.

Atunci când întreprinderea face obiectul unei proceduri colective de insolvență sau îndeplinește criteriile prevăzute în dreptul intern pentru ca o procedură colectivă de insolvență să fie deschisă la cererea creditorilor săi.

Atunci când întreprinderea a primit ajutor pentru salvare și nu a rambursat încă împrumutul sau nu a încetat garanția sau a primit ajutoare pentru restructurare și face încă obiectul unui plan de restructurare.

* **Întreprindere unică** – în conformitate cu prevederile art.2 alin.(2) din Regulamentul (UE) nr.1.407/ 2013 include toate întreprinderile între care există cel puțin una dintre relațiile următoare:
  + o întreprindere deține majoritatea drepturilor de vot ale acționarilor sau ale asociaților unei alte întreprinderi;
  + o întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi;
  + o întreprindere are dreptul de a exercita o influență dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din contractul de societate sau din statutul acesteia;
  + o întreprindere care este acționar sau asociat al unei alte întreprinderi și care controlează singură, în baza unui acord cu alți acționari sau asociați ai acelei întreprinderi, majoritatea drepturilor de vot ale acționarilor sau ale asociaților întreprinderii respective.
* **Întreprinderile care întrețin, cu una sau mai multe întreprinderi, relațiile la care se face referire la punctele i-iv sunt considerate întreprinderi unice.**
* **Investiţia nouă -** cuprinde lucrările de construcţii-montaj, utilaje, instalaţii, echipamente și/ sau dotari, care se realizează pentru construcţii noi sau pentru construcțiile existente cărora li se schimbă destinaţia sau pentru construcţii aparţinând întreprinderilor cărora li s-au retras autorizaţiile de funcţionare şi nu-şi schimbă destinaţia iniţială.
* **Modernizarea** – cuprinde achiziția de echipamente și/ sau dotări sau lucrările de construcţii şi instalaţii privind retehnologizarea, reutilarea și refacerea sau extinderea construcţiilor **aferente întreprinderilor în funcţiune şi cu autorizaţii de funcţionare valabile, fără modificarea destinaţiei iniţiale**.
* **Pensiune agroturistică** - o structură de primire turistică, având o capacitate de cazare de până la 8 camere, funcţionând în locuinţele cetăţenilor sau în clădire independentă, care asigură în spaţii special amenajate cazarea turiştilor şi condiţiile de pregătire şi servire a mesei, precum şi posibilitatea participării la activităţi gospodăreşti sau meşteşugăreşti.
* **Pensiune turistică** este o structură de primire turistică, având o capacitate de cazare de până la 15 camere, totalizând maximum 40 locuri, funcționând în locuințele cetățenilor sau în clădire independentă, care asigură în spații special amenajate cazarea turiștilor și condiții de pregătire și de servire a mesei
* **Perioada de implementare** – reprezinta perioada de la semnarea Contractului de finanţare până la data depunerii ultimei tranşe de plată.
* **Perioadă de derulare a proiectului -** reprezintă perioada de la semnarea Contractului de finanţare până la finalul perioadei de monitorizare a proiectului.
* **Prag minim** - reprezintă punctajul minim sub care un proiect eligibil nu poate intra la finanţare.
* **Prag de calitate lunar**- reprezintă punctajul cumulat realizat pe baza anumitor criterii de selecție, apreciat drept reper lunar, care asigură finanțarea cu prioritate a proiectelor de calitate.
* **Produsele şi serviciile meşteşugăreşti, de mică industrie şi artizanale** - sunt produsele şi serviciile executate de meşteşugari şi artizani în serie mică sau unicat, fie complet manual, fie cu ajutorul uneltelor manuale sau chiar mecanice, atât timp cât contribuţia manuală a meşteşugarului sau artizanului rămâne componentă substanţială a produsului finit, fiind caracterizate prin faptul că:
* sunt produse fără restricţii privind cantitatea şi folosind materiale brute, neprelucrate, apelând în general la resursele naturale;
* natura specială a produselor meşteşugăreşti şi artizanale derivă din trăsăturile lor distinctive, care pot fi: artistice, creative, culturale, decorative, tradiţionale, simbolice şi semnificative din punct de vedere comunitar şi religios;
* cuprind o arie largă de obiecte şi activităţi, care valorifică tehnicile, materiile prime, formele şi ornamentele tradiţionale, precum şi ale creaţiei populare din diferite genuri;
* produse şi servicii cu valoare artistică, dar şi utilitară, care păstrează specificul execuţiei manuale şi tradiţionale.
* produsele de artă populară - sunt produsele realizate de creatorii şi meşterii populari, care păstrează caracterul autentic şi specificul etnic şi/sau cultural al unei anumite zone.
* **Proiecte neconforme** - proiectele al căror punctaj rezultat în urma evaluării AFIR este mai mic decât pragul de calitate lunar/trimestrial corespunzător sau proiectele încadrate greșit din punct de vedere al alocării financiare aferente unei măsuri/submăsuri/ componentă (alocare distinctă).
* **Reprezentant legal** – reprezentant al proiectului care depune Cererea de finanţare şi în cazul în care Cererea de finanţare va fi selectată, semnează Contractul de finanțare. Acesta trebuie să aibă responsabilităţi şi putere decizională din punct de vedere financiar în cadrul societăţii.
* **Solicitant** – persoană fizică autorizată sau juridică, potenţial beneficiar al sprijinului nerambursabil din FEADR.
* **Spațiul rural -** totalitatea comunelor la nivel de unitate administrativ-teritorială, comuna fiind cea mai mică unitate administrativ-teritorială, nivel NUTS 5. Având în vedere legislația națională - Legea 350/ 2001 privind amenajarea teritoriului și urbanismul și Legea nr. 351/ 2001 privind aprobarea Planului național de planificare teritorială, spațiul rural este reprezentat de totalitatea comunelor cu satele componente.
* **Sprijin nerambursabil** – reprezintă suma alocată proiectelor, asigurată prin contribuţia Uniunii Europene şi a Guvernului României;
* **Submăsura** – defineşte aria de finanţare prin care se poate realiza cofinanţarea proiectelor (reprezintă o sumă de activităţi cofinanţate prin fonduri nerambursabile).
* **Sumă forfetară** -sumă fixă în procent de 100% prestabilită la un anumit cuantum fără a mai fi necesară cofinanțarea din partea beneficiarului.
* **Tehnologia informației sau/ și Tehnologia informației și a comunicațiilor** abreviat (cel mai adesea IT) TI respectiv TIC, este tehnologia necesară pentru prelucrarea ( procurarea, procesarea, stocarea, convertirea și transmiterea) informației, în particular prin folosirea computerelor pe multiple domenii legate de date și informații, cum ar fi: procesoare, calculatoare, hardware și software, limbaje de programare, structuri de date și altele (managementul datelor, construcția de hardware pentru calculatoare, proiectarea de software, administrarea sistemelor informaționale).

**10.5 Abrevieri**

* **AM – PNDR** – Autoritatea de Management pentru Programul Naţional de Dezvoltare Rurală
* **ANT** – Autoritatea Națională pentru Turism
* **CRFIR** - Centrul Regional pentru finanțarea Investiţiilor Rurale, structură organizatorică la nivel regional a AFIR (la nivel naţional există 8 Centre Regionale)
* **FEADR** – Fondul European Agricol pentru Dezvoltare Rurală, este un instrument de finanţare creat de Uniunea Europeană pentru implementarea Politicii Agricole Comune
* **MADR** – Ministerul Agriculturii şi Dezvoltării Rurale
* **OJFIR** – Oficiul Judeţean pentru finanțarea Investiţiilor Rurale, structură organizatorică la nivel judeţean a AFIR (la nivel naţional există 41 Oficii Judeţene)
* **PNDR** – Programul Naţional de Dezvoltare Rurală este documentul pe baza căruia va putea fi accesat FEADR şi care respectă liniile directoare strategice de dezvoltare rurală ale Uniunii Europene
* **ITI** – Investiții Teritoriale Integrate
* **SIDD – DD** – Strategia Integrată de Dezvoltare Durabilă a Deltei Dunării.

1. [↑](#footnote-ref-1)
2. A se vedea: art. 4 alin. (2) din legea cooperației: Cooperativele agricole de gradul 1 sunt asociaţii de persoane fizice şi persoane fizice autorizate definite potrivit Ordonanţei de urgenţă a Guvernului nr. 44/2008 privind desfăşurarea activităţilor economice de către persoane fizice autorizate, întreprinderile individuale şi întreprinderile familiale, cu modificările şi completările ulterioare. [↑](#footnote-ref-2)